Peruko historia - Wikipedia, entziklopedia askea.\nPeruko historia zenbait milurtekotan luzatu da, mendialdeko eta kostaldeko basamortuetako hainbat kultura ugaritatik hasita. Duela 15.200 bat urte, Bering itsasartea zeharkatutako gizataldeek, Amerika ipar-hego igaro eta gaurko Peruko eskualdean kokatu ziren. Lurralde hau Norte Chico zibilizazioaren (munduko sei zibilizazio zaharrenetakoa) eta Inka Inperioaren sorleku izan da. XV. mendean Espainiar Inperioaren konkistaren ondoren, bertan ezarritako erregeordetzak ia Hego Amerika osoan izan zuen eskumena. Nazioak 1821ean lortu zuen independentzia.\n1 Kolonaurreko kulturak\n1.1 Garai arkaikoa (-7600 - -2600)\n1.2 Eratze garaia (-2700 - -200)\n1.3 Eskualdeko garapen garaia (-200 - 900)\n1.4 Garai inperiala (900-1532)\n2 Peruko konkista (1532–1572) eta erregeordetza (1542–1824)\n3 Peruko Errepublika\n4 Demokrazia eta militarismoa (1930–1979)\n5 Berrezarpen demokratikoa eta hauteskundeak (1979–gaur)\nKolonaurreko historia, hau da, europarrak iritsi baino lehenagokoa, lau garaitan zatitu ohi da: arkaikoa, eratzea, eskualdekoa eta inperiala.\nGarai arkaikoa (-7600 - -2600)Aldatu\nGlaziarren atzerakadaren ostean, gizataldeak etxekotze eta sedentarizazio prozesua geldiro hasi zuten, bertako klimaren egonkortzeak lagunduta. Garai hartan garatu zen Caralgo zibilizazioa ( K. a. 3000-K. a. 1800)\nEratze garaia (-2700 - -200)Aldatu\nEratze garaian zehar, lehen herrixkak eta antolaketa politikoak agertu ziren, eta estatu teokratikoak agertzea ahalbidetu. Hauen artean dago Caralgo zibilizazioa. Honen ondoren, hainbat kultura iraunkor jaio ziren, bi nagusiak Chavín kultura (K. a. 1000-K. a. 200) eta Paracas kultura (K. a. 800-200) zirela.\nEskualdeko garapen garaia (-200 - 900)Aldatu\nNazca kulturan garatu ziren Nazcako lerro ezagunak (400-650).\nEskualdeko garapen garaia, batzuetan Garai klasikoa deitua, Chavín kulturaren eta kosmogoniaren gainbeherarekin hasi zen. Garai honen ezaugarrietako bat eskualdeen bakartzea da: eskualde bakoitzak entitate politiko txikiak dituzten bakoitzak bere eredu kulturala garatuz. Elkarren arteko harremanak merkataritza baino ez da. Hurrengo garaian garatutako Chimú eta Inken zibilizazioak agertu arte, hauek dira nagusiak:\nNazca kultura (K. a. 200-600)\nTiwanaku kultura (K. a. 100-1000)\nMoche kultura (100-700)\nRecuay kultura (200-700)\nMaranga-Lima kultura (500-900)\nHuari kultura (600-1000)\nGarai inperiala (900-1532)Aldatu\nSakontzeko, irakurri: «Inkak»\nGarai inperiala, batzuetan garai klasiko ondokoa deitua, Huari kulturaren gainbeherarekin hasi zen. Alboko kulturak menperatzeko asmoa zuten estatuak agertu ziren. Hauen artean daude Chimú, Chance eta Chincha kulturak.\nHala ere, Inka zibilizazioa nagusitu zen lurraldean. Inkak hegoaldeko tribu gerlaria zen. Gutxinaka, iparralderantz hedatu ziren 1100 eta 1300 artean, Cuzcoko haran emankorrera iritsi arte. hedapen handia 1438an hasi zen, Pachacutec buruzagiarekin, alboko lurraldeak konkistatzen hasi zelako. Garai honetako azken 70 urteetan, Cuzcoko erresuma Andeetan hedatzen zen inperioa sortu zen: Inka Inperioa.\nNahiz eta XII. mendearen inguruan sortu, XV. mendearen erdialdetik aurrera izan zituen urterik oparoenak, eta Hego Ameriketako inperio ahaltsuena eta handiena izatera iritsi zen espainiarrak heldu aurreko urteetan. Gaur egungo Peru, Ekuador, Bolivia eta Argentinako eta Txileko iparraldea hartzen zituen. XVI. mende amaieran, Pachacutec buruzagiak (1438-1471) Tupac Yupanqui semeari (?-1493) igaro zion boterea, inperioa egungo Ekuadorko lurraldeetaraino hedatuz. Haren seme Huayna Capac buruzagiak (?-1527) egungo Kolonbiaraino hedatu zuen lurraldea. Huayna Capac-en Huascar eta Atahualpa semeen arteko ondorengotza gerra piztu zen. Bigarrenaren gudarosteak irabazi zuen, espainiarrak eskualde honetara iritsi zirenean.\nPeruko konkista (1532–1572) eta erregeordetza (1542–1824)Aldatu\nSakontzeko, irakurri: «Peruko erregeordetza»\nLimako San Francisco de Asis eliza, espainiar barrokoaren adibide (XVI-XVIII. mendeak)\nOzeano Barea aurkitu ondoren, espainiar esploratzaileek Hego Ameriketako kostaldea aztertu zuten, eta Peruko inperio handiaren berri izan zuten. 1531n Francisco Pizarro lurraldea konkistatzera abiatu zen 180 soldaduren buru. Espainiarrek Atahualpa inken erregea atxilotu eta, hark bahisaritzat gela bete urre ordaindu bazuen ere, hil egin zuten (1533). Urte horretan bertan, Lima hiria sortu zuten espainiarrek, itsasorako aterabidea izateko.\nKonkistak aldaketa handiak eragin zituen: lurraren eta ondasunen banaketa zela eta, gerra piztu zen konkistatzaileen artean; gerrek eta eritasunek biztanleria urritu zuten; amerindiarrak lan gogorretara behartuak izan ziren; bertako kulturaren eta erlijioaren ordez espainiarrena ezarri zen, eta biztanleriaren banaketa aldatu zen administrazioa mendietatik (Cuscotik) kostaldera (Limara) aldatzearekin batera.\n1543an Espainiako Karlos I.a erregeak Peruko erregeorderria sortu zuen konkistatzaileen arteko guduak amaitzeko eta koroaren aginpidea Hego Ameriketan sendotzeko. Erregeorderriak ia Hego Amerika osoa hartzen zuen. Erregeordeen lehen egitekoa konkistatzaileen matxinadak menderatzea izan zen. Francisco de Toledoren gobernupean (1569-1581), lurraldearen barne-antolamendua egituratu eta ekonomiaren hazkundea bideratu zen, zilarraren ustiapenean oinarritua. Lima erregeorderriaren hiriburu eta, bi mendez, Hego Ameriketako merkataritza-gune nagusi bilakatu zen. Erregeorderriak XVII. mendean zehar izan zituen urterik oparoenak, baina, nolanahi ere, arazo askori aurre egin behar izan zien: itsaslapurren erasoei, espainiarren arteko gerrei, amerindiarren matxinadei, administrazio- eta erlijio-arazoei, kontrabandoari eta izurriteen eta lurrikaren ondorio larriei, besteak beste.\nXVIII. mendean garrantzia galdu zuen Peruko erregeorderriak, ekonomiaren hazkundea moteldu egin baitzen erregeorderriaren zatiketagatik, zilar-ekoizpenaren beherakadagatik eta biztanleriaren urritzeagatik neurri handi batean. Mende horretan zehar, Peruko erregeorderria hirutan zatitu zen: Granada Berria (1717), Rio de Plata (1776) eta Txile (1778). Bestalde, kolonia-erregimenarekiko morrontzak Hego Ameriketako korrejidoreen eskuetan zegoen merkataritzaren monopolioa, zerga-igoerak eta Tupac Amaru amerindiarraren matxinada eragin zituen (1780-81). Kreole aristokraten artean ere burujabe izateko asmoa gero eta sendoagoa zen.\nXIX. mendearen hasierako askapen-mugimenduak sortu zirenean, Espainiako koroak Hego Ameriketan izan zuen azken babesgune bihurtu zen Peru. 1821ean José de San Martín argentinar jeneralak Peruren burujabetasuna aldarrikatu zuen Liman, Simón Bolívar Askatzaileak Junineko eta Ayacuchoko guduetan (1824-25) De La Serna erregeordearen osteak menderatu zituenean gauzatu zena.\nIndependentziaren ondoren, militarrak elkarren lehian aritu ziren aginpidea lortu nahian, eta lehendakariaren ahalmena murrizten zuten konstituzio liberalak (1828 eta 1834) onartu ziren arren, Peruko gobernua oligarkia baten eskuetan geratu zen urte askotan. 1837an, Andrés Santa Cruz jenerala Peru eta Bolivia konfederazio batean biltzen ahalegindu zen, baina Argentinak eta Txilek ez zuten batasun hura begi onez ikusten, eta Txileko gudarosteak zapuztu zuen ahalegina Yungayko guduan (1839). Ramón Castilla mariskala aginpidean izan zen urteetan (1845-51 eta 1855-62), bake-giroa nagusitu eta aurrerapenak izan ziren herrialdean, 1841ean aurkitu zen guanoaren ustiapenaren irabaziei esker batez ere. Urte horietan, besteak beste, esklabotasuna debekatu zen, kostaldeko nekazaritzan berrikuntzak egin ziren, eta burdinbidea eta telegrafoa hedatu ziren. Espainia bere aginpidea ezartzen ahalegindu zen 1864an, baina Peruk, Ekuadorrek, Boliviak eta Txilek, elkar harturik, aurre egin zioten. 1869an, Espainiak Peruren burujabetasuna onartu zuen.\n1879an, Atacamako basamortuko gesal-hobien jabegoa zela eta, Peruren eta Txileren arteko gerra piztu zen. Gerra 1883an amaitu zen, eta Peruk hegoaldeko Tarapaca probintzia galdu zuen. Gerra ostean, ekonomiak, guanoaren urritzeagatik eta gesal-hobien galeragatik batez ere, hondoa jo zuen. Peruko burgesia aginpidea berreskuratzen ahalegindu zen. 1895ean Nicolás de Piérolak lortu zuen lehendakaritza, eta hurrengo 24 urteetan zibilak izan ziren agintari. Urte baketsuak izan ziren, ekonomiaren hazkundearekin batera aurrerapenak ekarri zituztenak. Haren agintaldian sortu ziren Peruko lehen industriak.\nDemokrazia eta militarismoa (1930–1979)Aldatu\n1902tik aurrera, Estatu Batuetako Cerro de Pasco Investmen Company konpainiak bere gain hartu zuen meen ustiapena. Augusto Leguía lehendakari izan zen urteetan (1908-12 eta 1919-30) aginpide handia eskuratu zuen, erdi-mailako klaseetara eta sortu berria zen langileriara hurbiltzen ahalegindu zen, eta berrikuntza asko eragin zituen. Hala ere, Peruko ekonomia (tabakoa, petrolioa, burdinbideak) Estatu Batuetako enpresen mende zegoen. Leguíak langileen eta ikasleen matxinadei aurre egin behar izan zien. 1924an Víctor Raúl Haya de la Torre ezkertiarrak, Mexikon erbesteraturik zela, Ameriketako Herri Aliantza Iraultzailea alderdia (APRA) sortu zuen, Estatu Batuen nagusitasunaren eta oligarkiaren aurka zegoena. 1929an militarrek Leguía aginpidetik kendu eta Sánchez Cerro teniente koronela ezarri zuten haren ordez. Sánchez Cerrok gogor zapaldu zuen burgesia txikiaren eta langileen artean gero eta jarraitzaile gehiago zituen APRA alderdiaren matxinada bat 1932an. 1933an hil zuten Sánchez Cerro, eta Benavides jeneralarekin oligarkiak iraun zuen aginpidean (1933-39).\n1945ean, APRAk eta Peruko Alderdi Komunistak bat egin zuten, eta haien lehendakarigaia, Bustamante Rivero, atera zen garaile hauteskundeetan. Militarrek, ordea, Bustamante APRA legez kanpo uztera behartu zuten, eta 1948an Manuel Odría jeneral eskuindarra ezarri zuten aginpidean haren ordez. Odríaren lehendakaritzapean (1948-56) oinarrizko eskubideak indargabetu ziren, eta APRAko kideak esetsiak izan ziren. Bien bitartean, mendialdeko nekazariak politikan parte hartzen hastearekin batera, matxinadak ere ugaritu ziren. 1962an APRA alderdiko Haya de la Torre atera zen garaile, baina militarrek hauteskundeak baliogabetu eta nekazarien matxinadak gogor zapaldu zituzten. Hurrengo urtean Fernando Belaúnde Terry kontserbadorea, Acción Polular alderdiko sortzailea, atera zen garaile. Nekazaritzaren erreforma txiki bat bideratu zuen, baina amerindiar nekazariak, lurra ala hil lemapean, matxinatu ziren eta zapalduak izan ziren berriro. 1965ean MIR ezkerreko mugimendu iraultzaileak, Castro eta Guevararen jarraitzaileak, borroka armatua hasi zuen; Peruko gudarosteak erraz menderatu zuen.\n1968an Juan Velasco Alvarado jeneral ezkertiarrak aginpidetik kendu zuen Belaúnde, eta politika nazionalista eta erreformatzailea bideratu zuen: nekazaritzaren erreforma bizkortu zuen, banketxeak, arrantza, eta kobrearen eta petrolioaren ustiapena nazionalizatu zituen, Estatu Batuen parte hartzea murriztu eta SESB eta Kubarekiko harremanak sendotu zituen.\n1970eko maiatzaren 31n lurrikara batek suntsitu zuen Lima; 50.000 pertsonatik gora hil ziren. 1972an Peruko itsaslasterraren aldaketa batek arrantzaren hondamendia eragin zuen. Halaber, militarren esku handiaren beldur, inbertsioak gutxitu ziren, eta ekonomiak hondoa jo zuen. 1975ean, Francisco Morales Bermúdezek indarrez hartu zuen aginpidea, eta aurreko lehendakariaren neurri asko aldarazi zituen: Estatu Batuekiko harremanetara jo eta atzera pribatizatu zituen enpresak.\nBerrezarpen demokratikoa eta hauteskundeak (1979–gaur)Aldatu\n1979an konstituzio berri bat onartu zen. 1980ko lehendakaritzarako hauteskundeetan Belaúnde Terry atera zen garaile, eta urte askoren ondoren militarren mendean egon ondoren, zibilek eskuratu zuten berriro aginpidea. Lehendakari berriak liberalismo ekonomikora jo zuen atzera, baina ezin izan zuen ekonomia hondamenditik atera. Urte horretan bertan Peruko Alderdi Komunistak arteztutako mugimendu maoista sortu zen, eta borroka armatuari ekin zion. Gobernuak salbuespen-goera ezarri zuen Liman eta Callaon, eta militarren zainpean jarri zituen Ayacucho eta mendialdeko beste probintzia batzuk. Oinarrizko giza eskubideak ez ziren errespetatu, eta biztanleek, bizirik iraun nahi bazuten, Alderdi Komunistaren gerrillari-ostearen edo gudarostearen alde egin beharra zuten. 1981ean, berriro azaleratu ziren Peruren eta Ekuadorren arteko muga-arazoak.\n1985ean, APRA alderdiak irabazi zituen lehendabiziko aldiz hauteskundeak, eta Alan García Pérez izendatu zuten lehendakari. Lehendakari berriaren lehentasunak gerrilla eta krisi ekonomikoa desagerraraztea izan ziren. Bake-batzorde bat antolatu zen, baina 1986an Peruko gudarosteak Peruko Alderdi Komunistako espeen matxinada batzuetan eragin zuen sarraskiaren ondoren desegin zen batzordea. Krisi ekonomikoari aurre egiteko neurrietako bat banketxeak nazionalizatzea izan zen (1987).\n1990ko hauteskundeetan Mario Vargas Llosa idazlea aurkeztu zen eskuineko alderdietako koalizio baten buru, baina Alberto Fujimoriren Cambio-90 alderdia atera zen garaile. 1992an Fujimorik, gudarostearen laguntzarekin, estatu-kolpe bat eragin zuen, munduko herrialde gehienek arbuiatu zutena. Fujimorik Legebiltzarra eta epaien aginpidea deuseztatu, eta esku handia bereganatu zuen. Urte horretan bertan Alderdi Komunistak arteztutako mugimenduko buruzagia, Abimael Guzmán, atxilo hartu zuten. Azaroan, Biltzar Konstituziogilea hautatzeko hauteskundeetan, alderdi tradizionalen parte hartzerik gabe, Fujimoriren alderdiak gehiengo absolutua lortu zuen. Ekonomia % 6,5 hazi zen, arrantzari, eraikuntzari, manufakturei eta ekonomia informalari esker. 1995ean Kolonbiak, Venezuelak, Peruk eta Boliviak Andeetako merkatu komuna sortzea aurreikusita zegoen, baina Peruk muga-zergak kentzeko jartzen zituen trabak eragozgarri gertatu ziren. 1995eko hasieran, Peruk eta Ekuadorrek gerra egin zuten mugaldean, Condor mendilerroan. Bake-hitzarmena Rioko Protokoloan zehaztu zen, Argentina, Brasil, Txile eta Estatu Batuen bermearekin. Apirileko hauteskundeetan, Fujimori atera zen berriro garaile, aiseago oraindik. Javier Pérez de Cuéllarek, Nazio Batuetako idazkari ohiak, ez zituen bigarren itzulirako behar ziren adina boto eskuratu. Urte horretan, Fujimorik amnistia eman zuen gerrillaren aurka borrokan giza eskubideak urratzeagatik espetxeratuta zeuden militar eta polizientzat. Aurpegirik gabeko epaileek, epaiketan anonimotasuna gorde zutelako hala deituak, 2.000 pertsona baino gehiago kondenatu zituzten 1992 eta 1995 bitartean.\n1996ko abenduan, Liman, Tupac Amaru gerrillako talde batek Japoniako enbaxada hartu zuen, enbaxadak egindako harrera-festa bateko 450 gonbidatuak barruan zeudela. Ekintzak izugarrizko oihartzuna izan zuen mundu osoan. Negoziazioen bidez, gerrillak zenbait bahitu-talde askatu zituen egunak igaro ahala. 1997ko apirilaren 22an, bahiketa gertatu zenetik 126 egunetara, gudarosteko komando batek enbaxada askatzea lortu zuen. Ekintzan Tupac Amaruko 14 kideak, geratzen ziren 72 bahituetatik bat eta soldadu bi hil ziren. Inkesten arabera, perutarren % 65ek ontzat hartu zuten militarren esku-hartzea.\n1997ko maiatzean, kargutik kendu zituzten Auzitegi Konstituzionaleko kideak, Peruko konstituzioak Fujimori berriro hautatzea debekatzen zuela adierazteagatik. 2000. urtean, Fujimori hautatu zuten berriro ere lehendakari, baina urte horretan bertan uko egin behar izan zion lehendakaritzari, Montesinos (Inteligentziako Zerbitzuko buru) ustelkeria-sare bateko buru zela egiaztatu zenean. Kongresuak Valentín Paniagua hautatu zuen behin-behineko lehendakari, eta hark hauteskundeetara deitu zuen 2001. urtean. Alejandro Toledo irten zen garaile, eta Fujimori estraditatzeko nazioarteko kanpaina bat jarri zuen abian (Fujimori Japonian zegoen). Toledok indartu egin zuen ordu arteko eredu ekonomikoa, eta hazkunde makroekonomikoa nabarmena izan bazen ere eta ekonomia suspertzea lortu bazuen ere, alde sozialek ez zuten onera egin. 2006ko hauteskundeetan Alan García Pérez iritsi zen agintera, eta kanpainan gogor kritikatu bazuen ere Toledoren gobernua, berak jarraitu egin zuen haren politika ekonomikoarekin. 2007an, poliziari egindako hainbat erasok nabarmen utzi zuten Peruko Alderdi Komunista berriro ere iskilutzen ari zela.\n2011ko uztailaren 28an Ollanta Humala Tasso hautatu zuten lehendakari, hauteskundeak Alberto Fujimoriren alaba Keiko Fujimori Higuchiri irabazita. 2014ko irailaren 22an, Peruko Osasun Ministerioak 15,4 milioi euro inguru gastatuko zituela adierazi zuen Chikungunya birusari aurre egiteko. Gobernuak azaldu zuen asmoa ez zela herritarrak izutzea, baizik eta haiek ohartaraztea, «hurrengo egunetan edo asteetan» iristekoa baitzen birusa. Aedes aegypti eltxoak kutsatzen zuen gaixotasuna, eta sortutako sukarra gehienetan hilgarria ez bada ere, sintomak oso mingarriak dira. Gainera, asko kutsatu ohi dira. Gobernuak eskolak eta etxeak fumigatuko zituen, eritasuna garraiatzen zuten eltxoak akabatzeko.\nIrailaren 28an, gutxienez 8 pertsona hil ziren, horietako 4 haurrak, Perun izandako 5,1 graduko lurrikara baten ondorioz. Lurrirakara Cuzco eskualdean gertatu zen eta epizentrua 8 kilometroko sakoneran izan zuen, Paruro herritik gertu. Miscaa herriko etxebizitzen % 90 suntsituta gelditu ziren. Misca herrian kaltetu ziren etxebizitzez gain errepide batean ere kalteak eragin zituen eta Gobernua pasabidea garbitzeko lanean ari zen. Lurrikara Richter eskalan 5,1 gradukoa izan bazen ere, epizentroa 8 kilometroko sakoneran izan zuenez kalte handiak eragin zituen.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/02/04 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\n↑ «Chikungunya birusaren hedapena gelditzeko, larrialdia ezarri dute Perun», Berria, 2014-09-23\n↑ «Gutxienez 8 hildako Perun, 5,1 graduko lurrikara baten ondorioz», Berria, 2014-09-28\nMultimedia: History of Peru\nAzken aldaketa 17 martxoa 2020(e)an, 18:06(e)tan\nOrriaren azken aldaketa: 17 martxoa 2020, 18:06.


Irekia Eusko Jaurlaritza - Gobierno Vasco :: 2.420 langabe gutxiago ditu Euskadik uztaila amaitu ondoren\n2.420 langabe gutxiago ditu Euskadik uztaila…\nEuskadin 2.420 langabe gutxiago erregistratu dira uztailean; hau da, % 1,39 jaitsi da datu hori ekainekoarekin alderatuta. Iaz 269 langabe gutxiago izan ziren uztailean, aurtengoa baino kopuru nabarmen txikiago bat. Hala, lau hilabetez jarraian gutxitu da langabezia. Erregistratutako langabeak 7.748 gutxiago izan dira 2013ko martxotik uztailera; 2012ko aldi berean 4.107 langabe gutxiago baino ez ziren izan.\nEuskal Autonomia Erkidegoan 171.593 lagun ari ziren enplegu bila aurreko hilabetearen amaieran, Lanbideko erregistroen arabera; horrenbestez, erregistratutako langabeziaren indizea % 16,3koa da, aurreko hilabetean baino bi hamartar gutxiago.\nLurraldeka, honela banatzen ziren:\nARABA: 2013ko ekainean baino 168 langabe gehiago daude, % 0,6 gehiago, hain zuzen. Guztira, 27.596 lagun. Lurralde historiko honetan baino ez da handitu langabezia. Erregistratutako langabezia-indizea % 16,9koa da.\nBIZKAIA: 2013ko ekainean baino 1.799 langabe gutxiago daude, % 1,8 gutxiago, hain zuzen. Guztira, 96.283 lagun. Erregistratutako langabezia-indizea % 17,4koa da.\nGIPUZKOA: 2013ko ekainean baino 789 langabe gutxiago daude, % 1,6 gutxiago, hain zuzen. Guztira, 47.714 lagun. Erregistratutako langabezia-indizea % 14,1ekoa da.\nUztailean, langabeziaren bilakaera hobea izan da gizonezkoen artean: 1.826 gizonezko langabe gutxiago (% 2,1eko jaitsiera), eta 594 emakumezko langabe gutxiago (% 0,7 gutxiago). Langabeen % 51,4 emakumeak dira.\nAdinari dagokionez, 25 urtetik beherako 314 langabe gutxiago izan ziren uztailean (- % 2,4), eta 25 eta 45 urte bitartekoak, berriz, 1.587 gutxiago (- % 1,8). Era berean, 45 urtetik gorako 519 langabe gutxiago erregistratu ziren (- % 0,7).\nSektoreka, industrian 489 langabe gutxiago dago (% 1,89). Eraikuntzari dagokionez, 639 gutxiago (% 3,09), eta zerbitzuen sektorean, berriz, 1.524 gutxiago (% 1,39). Edonola ere, aurretik lanik gabe zeudenak 254 lagun gehiago izan dira; hau da, % 1,66.\nHauek dira langabezia-tasa handieneko eskualdeak: Ezkerraldea (% 20,41), Bilbo (% 19,35), Enkarterriak (% 19,31), Gasteiz (% 18,0) eta Ibaizabal (% 17,92). Gutxienekoak, berriz, hauek: Gorbeia inguruak (% 7,85), Arabako mendialdea (% 10,67), Lea-Artibai (% 11,48), Urola Kosta (% 11,95) eta Debagoiena (% 11,95).\nGizarte Segurantzaren afiliazioa uztailean\nUztaileko lurralde historikoaren araberako afiliazioari dagokionez, Gipuzkoak izan du bilakabiderik onena % 0,32ko hazkundearekin, eta Bizkaiak okerrena % 0,55eko beherakadarekin.\nGipuzkoak izan du bilakabiderik onena: afiliazioa % 0,32 handitu da. Bizkaiak izan du okerrena: % 0,55eko saldo negatiboa. Araban, berriz, afiliazioak % 0,46ko beherakada izan du.\nUztailean, kontratazio-kopurua 68.873koa izan da EAEn; kontratazio horietatik 3.421, % 4,97 hain zuzen, kontratu mugagabeak izan dira. Kontratuen gutizko kopuru metatua, aurten, 378.430era iritsi da, iazko hil berean baino % 1,96 gutxiago. Kontratu mugagabeen kopuru metatua 26.211 izan da, iaz baino % 8,91 handiagoa.\nHil honetan 12.166 kontratu erregistratu dira Araban, 35.406 Bizkaian eta 21.301 Gipuzkoan. Kontratuak, guztira, aurreko urteko hil berean baino % 5,6 gehiago izan dira 2013ko uztailean. Lurralde guztiek kontratazio-maila hobetu dute 2012ko uztailarekin alderatuta; Araban % 15,2 handiagoa da, Gipuzkoan % 10,2 handiagoa eta Bizkaian % 0,1 handiagoa bakarrik.


Uztaileko eta abuztuko kultur programazioa aurkeztuta — Kultura — Eibarko Udala\nUztaileko eta abuztuko kultur programazioa aurkeztuta\nEibarko Udalak uztaila eta abuzturako antolatu duen kultur programazioaren aurkezpena egin da. Aurten, zinema, antzerkia eta musika kalean osatuko dute uztaileko eta abuztuko egitaraua.\nEibarko Udalak uztailerako eta abuzturako kultur programazioa aurkeztu du ofizialki, espazio publikoa kulturarentzat berreskuratzea helburu duena.\nEkitaldiak Untzaga plazan, Eibarko Bizikleta plazan, Karmengo plazan eta Legarreko pilotalekuan egingo dira.\nAntzerkiaren arloan, aurtengo antzerki jardunaldietan, COVID-19aren ondorioz, bertan behera geratu ziren bi obra berreskuratu dira:\nUztailak 7, Eibarko Bizikleta Plazan, 22:00etan\nRamper, vida y muerte de un payaso! Cancamisa konpainia\nEibarko Antzerki Jardunaldietarako programatuta zegoen. Aforoa: 200 pertsona\nUztailak 16, Untzaga Plazan, 22:00etan\nEne ba! Txalo konpania .\nKomedia. Aforoa: 294 pertsona\nMusikari dagokionez, kultur programazio honen apustua tokian tokikoaren aldekoa izan da. Harira, Debajo del Paraguas eta Julen Leturiondo taldeen proposamenak Untzaga plazan egingo dituzte. Hiru kontzertuak hiru taldeen aurkezpen eta estreinaldirako izango dira. Talde horretako kide guztiak Juan Bautista Gisasola Musika Eskolan sortu dira eta Eibarko Koro Gaztearen parte izan dira.\nUztailak 9. Untzaga Plazan, 22:00etan\nAforoa 294 pertsona\nUztailak 14. Untzaga Plazan, 22:00etan\nUztailak 21. Untzaga Plazan, 22:00etan\nAire zabaleko zinemari dagokionez, aurten film kopurua zortzira igo dugu. Uztailean eta abuztuan proiektatuko dira, hiru gunetan: Untzaga plazan, Karmengo parkean eta Legarren. Filmak honako hauek dira: "Asterix eta edabe magikoaren errezeta", "Lo dejo cuando quiera", "Agur ETxebeste", "Jocker", "Mister link", "Godzilla: Rey de los monstruos", "Elkano lehen mundo bira" eta "Erase una vez en...Hollywood".\nJarduera hauek ikusteko ondorengo baldintzak dituzte:\nJarduera guztiak doakoak dira, baina beharrezkoa da ikuskizunetara joateko gonbidapena izatea. Jarduera guztiek aldez aurretik egokitutako eserlekuak izango dituzte.\nGonbidapenak Coliseo Antzokian jaso ahalko dira (astelehen eta ostiraletan 17:30ak - 19:30ak bitartean) edo internetez (Kutxabank bidez eginez gero zerbitzua kudeatzeagatik sortzen diren gastuak ordaindu beharko dira) edo jardueraren egunean plazan bertan, gelditzen den aforoaren araberakoa.\nJarduera guztietara DERRIGORREZKOA da maskarila eramatea eta jantzita izatea jarduera osoan zehar.\nSarreran gel hidroalkoholikoak egongo dira eskuak garbitzeko esparrura sartu aurretik.\nDenbora tarte handiarekin jarduetara gerturatzea eskatzen da bertan ahalik eta pertsonen ilara gutxien sortzeko eta antolakuntzak ezartzen dituzten irizpidei kaso egitea.\nMusika eta antzerki emanaldi guztietan euria egingo balu jarduerak Coliseoan burutuko lirateke eta zinemaren kasuan Udaletxeko arkupetan burutuko lirateke, Legarrekoa zine emanaldia izan ezik. Karmen kaleko zinema kalean emanaldian euria egingo balu, proiekzioa Coliseo Antzokian burutuko litzake.\nUztaileko eta abuztuko kultur programazioaren aurkezpena.


24. linea (Iruñerriko EHG) - Wikipedia, entziklopedia askea.\n24. linea (Iruñerriko EHG)\nDonibane - Merkatua\nNafarroa]], Euskal Herria\nIrailetik ekainerako igande goizak: 25'\nIruñerriko Eskualdeko Hiri Garraioako 24. linea, Iruñea hirian irailetik ekainera bakarrik igandero goizetan zerbitzua eskeini ohi duen ibilbide zirkularreko autobus-linea da, Donibane auzoko Baiona etorbidea eta Landaben industrialdeko asteroko merkatua elkar lotuz, tartean Ermitagaña, Mendebaldea eta Sanduzelai auzoak igarotzen dituelarik.\nLinea hau 2013ko urtarrilaren 2an martxan jarri zen, nahiz eta aurretik 2010ko apirilaren 27tik 2011ko abenduaren 31rarte zenbaki bera eraman eta Zizur Nagusia urbanizazioa eta Zizur Nagusiko herrigunea lotzen zituen autobus-linea bat ere bazegoen, baina aipatutako datan zerbitzuak eskeintzetik utzi zuen.\nNorabidea: Donibane - Merkatua\nBaiona etorbidea, 30. zb.\nBaiona etorbidea, 40. zb.\nBarañain etorbidea, (19. zb.-aren parean)\nErmitagaña kalea (Merkatua)\nErmitagaña kalea (35. zb.-aren parean)\nErmitagaña kalea, 28. zb.\nErmitagaña kalea, 46. zb.\nMiluze kalea (Ermitagaña kalea)\nLandaben industrialdea, K kalea (A kalea)\nNafarroa etorbidea, 3. zb.\nOliva Monasterioaren kalea, 25. zb.\nHonako linea hauek linearen geltoki berdinak dituzte.\nJoanera 7, 8, 9, 10, 12, 19\nIruñerriko Eskualdeko Hiri Garraioaren webgunea\nDonibaneko garraioa (Iruñea)\nMendebaldeko garraioa (Iruñea)\nOrriaren azken aldaketa: 18 urtarrila 2016, 08:15.


Web-mintegia: Tech4Good COVID-19aren garaian | Deusto Agenda\nTeknologiak egungo gizarteko erronka askori aurre egiten laguntzen digu. Tech4Good kontzeptuak (ongizatera bideratutako teknologia), besteak beste, enpresaren edo kontsumoaren eremuetan eragin positiboa izatea bilatzen duten irtenbide berritzaile horiek guztiak biltzen ditu.\nTestuinguru horretan, zein eginkizun izango du teknologiak COVID-19aren garaian?\nGaldera horri erantzuteko, Deusto Business Schoolek doako web-mintegia eskainiko du, eta hainbat aditu bilduko ditu: José Mª de la Torre, presidente de HPE España y del sur de Europa,; Christian Gardiner, SAS Españako zuzendari nagusia; eta Luis Abad, Altran Españako CEOkoa.\nSaioa maiatzaren 26an izango da, 17:00etan (Espainiako ordua).\nPlaza kopurua mugatua da. Web-mintegian parte hartzeko beharrezkoa izango da baieztapena jasota izatea emailez.\ncovid-19 , Deusto Business School , Enplegua eta Ekintzailetza , Enpresa eta Industria , Ikerkuntza , Teknologia Berriak eta Internet , Beste espazio batzuk , Prensa , Tech4good , webinar\n2020ko maiatzaren 15ean\nUtzi erantzuna Silvia Blasco(r)i Utzi erantzuna


Lege oharra – Nirea. El portal del Medio Rural y Litoral de Euskadi\nWebgune honen eta bere eskubideen jabetza-eskubideak HAZIren titulartasunpekoak dira, eta beretzat gordetzen du edozein unetan eta aurrez ohartarazi beharrik gabe, webguneko informazioan, konfigurazioan edo aurkezpenean edozein aldaketa egiteko ahalmena.\nWebgune honetan jasotako informazioaz egin daitekeen erabilera, beraz, hori egiten duenaren erantzukizuna da. HAZIk ez du inolako erantzukizunik izango webgunean sartzeak eta bertako informazioa erabiltzeak eragin ditzakeen ondorioei dagokienez, bere eskumenak zorrotz erabiliz bete behar dituen lege-xedapenen aplikaziotik ondorioztatzen diren jardueretan izan ezik.\nEmandako informazioa argigarria baino ez da. HAZI Fundazioak ez du, inola ere, bere gain hartzen webgune honetan jasotako informazioari buruzko erantzukizunik, ez eta webgunearen erabiltzaileek elkarrekin dituzten harreman juridiko edo komertzialei buruzko erantzukizunik ere, zeinak kasu bakoitzean aplikatu beharreko araudiaren arabera arautuko baitira.\nHAZIk ez du inolako erantzukizunik bere gain hartzen Webgune honetan aipatzen diren hirugarrengoen webguneen esteketako edukiengatik edo konexioarengatik.


Energiak Kudeatzeko Sistemak | Etengabeko Hobekuntza\nUNE-EN-ISO 50001:2011, I.E.F.P.S. REPÉLEGA GLHBInen\nAgentziako Kalitate Arlotik Lanbide Heziketako gure ikastetxeen praktika onak hedatzeko laguntza ematen jarraitu nahi dugu. Haien lana gero eta hobeto egiteko ikastetxeek egunero egiten duten esfortzua aitortzeko gure era da.\nHonetan, Mikel Etxebarriak, Repélegako kalitate arduradunak, energiaren kudeaketaz hitz egiten digu.\nSIGeko operazio-kontroleko tresna hobetzeko ekipoa sortu genuenean izan genuen haren ikastetxea bisitatzeko aukera, ekipoan arau hau haren kudeaketa-sisteman nola integratu den ezagutu nahi genuela kontuan hartuta hartu baikenuen bilera Repélegan egiteko erabakia.\nAsko irakasteko moduko bisita atsegina izan zen eta berorretan, azalpenak emateaz gain, instalazioak eta, egiten duten energiaren kudeaketaren ondorioz, aurrera eramaten ari diren hobekuntzak erakutsi zizkiguten.\nEskerrik asko eta zorionak.!\nLankidetza: IEFPS REPELEGA GBLHI – Portugalete\nEstrategia eta erosotasuna\nArau honek, funtsean, energia kudeatzeko sistema bat ezarri, inplementatu, mantendu eta hobetzeko baldintzak zeintzuk diren zehazten du, erakunde bati, energia erabiltzean etengabe hobetzeko, ikuspegi sistematiko bat edukitzeko aukera emateko asmoz, eraginkortasun energetikoa eta energiaren erabilpenaren eta kontsumoa barne.\nZiurtagiri honetan jasotako asmo guztiak estrategikoak direla iruditzen zaigu Repélegan eta ziurtagiri hori erosotasunaren eta gure eguneroko eginkizunaren osagarria dela iruditzen zaigu. Horrela ziurtagiri hori ez da inolako mugarik eta, horretaz gain, haren aplikazioarekin, batetik, pertsonak prestatzeko, gizartean, beste ikasketa mailetan edo lan-munduan txertatzeko eta, bestetik, haien proiektuak indartzeko eta horrela gure ingurunearen gizarte- eta lan-premiei erantzuna eman ahal izateko, gure eginkizuna osatzen dugu.\nErabilpen eta kontsumo eraginkorrak\nUNE-EN-ISO 50001:2011 arauan segurtatzea lortzeko abiapuntu gisa, dituzuen energia-iturriei buruzko gogoeta bat egitea proposatzen dizuegu Repélegatik, ondoren eguneroko sistematikan jarraibide batzuk sartzeko, apur-apurka erabiltzen dituzuen energia mota desberdinen kontsumoak optimizatzeko aukera emango dizuetenak.\nI.E.F.P.S. REPÉLEGA GLHBIren kasuan, energiaren erabilpen eta kontsumo eraginkorrek duten interesaz pertsonak kontzientziatzea eta ikastetxearen ekipo eta instalazioetan hobekuntzak egitea izan dira, funtsean, esfortzuak.\nOndoren abiapuntu batzuk proposatzen dizkizuegu, 5001 zuen sisteman sartzeko:\nEskuratu beharreko produktua edo zerbitzua energiaren erabilpen eta kontsumoan eraginkorra, batez ere, izateko baldintza agertzea erosketen argibideetan.\nPertsonak kontzientziatzeko zuen ikastetxean dituzuen komunikazio-bide guztiak erabiltzea.\nEnergia-kontsumo guztien irakurketa zuen sistematikan sartzea, bai eskuz, bai horretarako diseinutako softwareren baten bidez, energiarekin aritzeko modua ebaluatzeko.\nInstalazioak hobetzeko ahaleginak egitea: ihesak konponduz, itxiturak berrikusiz eta, azken finean, kontsumo energetikoa eraginkorragoa izan daitekeela uste duzuen puntu guztietan.\n← Sistemas de Gestión de la Energía\tLos cambios: más fácil como diversión →


Deustuko Unibertsitatea Nagaokako japoniar Unibertsitateak bultzatzen duen Teknologia Jasangarriei buruzko Unibertsitate Globalaren Proiektuan sartu da bizkaia:talent-en eta BC3-ren laguntzaz | Bizkaia Talent\nDeustuko Unibertsitatea Nagaokako japoniar Unibertsitateak bultzatzen duen Teknologia Jasangarriei buruzko Unibertsitate Globalaren Proiektuan sartu da bizkaia:talent-en eta BC3-ren laguntzaz\nHitzarmena sinatu egin ahal izan da BC3-ko taldeak, Ikerbasqueko irakaslea eta Ramón y Cajal ikertzailea den Sérgio Henrique Fariaren lidergopean, bizkaia:talent elkartearen laguntzaz egindako lanari esker. Elkartea, hain zuzen ere, Bizkaiko Foru Aldundiak sustatzen du, eta arlo zientifiko, teknologiko eta enpresarialean Bizkaia-Euskadiko profesional prestatu-prestatuak erakartzea, berton geratzea eta inplikatzea du helburu.\nApirilaren 14tik 18ra, Japoniako ikertzaileen ordezkaritzak, Nagaokako Unibertsitate Teknologikoko presidentea den Koichi Niihara irakaslearen lidergopean, Euskadi bisitatu du, Euskadik asmo handiko programa horretan daukan partaidetza indartzeko. Gainera, horrelako ezaugarriak dituen lehenengoa izango da Japoniaren zein Euskadiren artean. Nagaokako Unibertsitate Teknologikoko ordezkariek Deustuko Unibertsitateko instalazioak bisitatu eta lankidetza-hitzarmena sinatu dute.\nHitzarmena BC3-k (Basque Centre for Climate Change) eta Nagaokako Unibertsitate Teknologikoak sustatu dute, 10 urtean “Unibertsitate Globala” sortzeko asmoz. Horren bidez, ikasle zein ikertzaileen nazioarteko mugikortasuna bultzatu eta ETE-en nazioarteko agerpena sendotuko da teknologia jasangarrien arloan. Trukerako eredu hori Japoniako gobernuaren ekimen estrategikoa da, eta bikaintasunaren munduko campusa sortzea du helburu. Horrez gain, harreman iraunkorrak ezarriko dira honako herrialde hauetan: Alemania, Tailandia, Hego Afrika, Vietnam, Ipar Irlanda, Mongolia, Malaysia eta Mexiko. Euren zenbatespenen arabera, 10 urteko epean, proiektua hedatuta egongo da erabat, eta, batez beste, 900 parte-hartzaile izango ditu urtean. Japoniako gobernuak batera finantzatuko du programa horretarako zuzkiduren bitartez.\nUrtero, Deustuko Unibertsitateko ikasle hautatuen taldeak (3 eta 10 lagun artekoak) trukerako proiektuetan parte hartu ahal izango du Japoniako enpresekin, eta, euren prestakuntzaren osagarri, Nagaokako Unibertsitate Teknologikoan egingo dituzte egonaldiak. Era berean, Japoniako ikasleek ere antzeko egonaldiak egingo dituzte Euskadin. Lehenengo fasean, programa honetako hartzaileak fakultate horietako graduko ikasleak izango dira, eta, apurka-apurka, doktoretzako zein ikerkuntzako langileen artean hedatuko da. Sergio Henrique Faria programa hedatzeko koordinatzailea izango da, Euskadin nahiz Europa osoan.\nHazten ari den ikaskuntza-arlorako bikaintasunaren nazioarteko sarea\nTeknologia jasangarrien barruan (Green Technologies), etengabe bilakatzen ari diren jakintza zientifikoak daude kokatuta, eta helburu bera dute, ingurumeneko oreka, eraginkortasuna eta baliabideen erabilera arduratsua errespetatzen dituen ekonomia sustatu nahi dute-eta. Hain zuzen ere, ingurumeneko zientzia bat edo gehiago, ingurumeneko zaintza eta zenbait gailu eta metodologia ezarriko dituzte, ingurumena nahiz baliabide naturalak kontrolatu, modelatu eta artatzeko eta giza jarduketaren ondorio kaltegarriak geldiarazteko.\nurteaz geroztik, ingurumeneko teknologien eta baliabideen eraginkortasunaren munduko merkatua urtean %11,8 hazi da batez beste, eta gaur egungo balioa 2,2 bilioi eurokoa da, gutxi gorabehera. Zenbait zenbatespenen arabera, balio hori 4,4 bilioi eurokoa izango da 2025. urtean.\nEuskadin, teknologia jasangarrien arloko ikertzaile eta profesionalen harrobi handia dago, baita egoera horri onura ateratzeko prestatuta dauden enpresen sarea ere. Hain zuzen ere, ikerketa zientifiko eta teknologikoetako lerro horiek garatzea izango da euskal lehentasunetakoa eta onartu berri den 2020ko Zientzia, Teknologia eta Berrikuntza Planean antzemandako bereizkuntza-guneetakoa. Planean bertan azpimarratu bezala, gainera, oso garrantzitsua izango da lehentasunezko arloetan liderrak diren herrialde zein eskualdeekin harreman iraunkorrak sortzeko ditugun gaitasunak eta aukerak nazioarteko bihurtzea.


Lehendakaria eta 128 alkate, biktimak gogoratzeko ekitaldian - Debagoiena - Goiena.eus\nLehendakaria eta 128 alkate, biktimak gogoratzeko ekitaldian\nGoiatz Arana 2015-09-03 20:00\nIñigo Urkullu lehendakaria 128 udaletako alkateekin bilduko da bihar, egubakoitza, biktimak gogoratzeko; Bilboko Artxibategi Historikoan dute hitzordua, 12:00etan. Topaketan, 1960 eta 2010 bitartean, Araban, Bizkaian eta Gipuzkoan arrazoi politikoengatik hildakoak batzen dituzten 128 liburuxka banatuko zaizkie alkateei. Debagoienari dagokionez, sei herritan egon dira hildakoak eta seietako alkateak joango dira ekitaldira: Arrasate, Bergara, Oñati, Aretxabaleta, Eskoriatza eta Antzuolakoak. EAJ eta EHBilduko alkate banarekin egon gara.\nMaria Ubarretxena: "Adostasunera ailegatzen saiatuko gara"\nArrasateko alkate Maria Ubarretxenak uztailean jaso zuen herriko biktimen zerrenda jasotzen duen dokumentua. Garrantzi handiko dokumentua dela adierazi du eta positibotzat jo du Eusko Jaurlaritzaren egitasmoa; horretarako, baina, atzera begiratua ondo egin behar dela azpimarratu du.\nBiharkoa ez da izango akordioak bilatzeko ekitaldi bat, ezta udalei jarraibideak emateko ere. Marko objektibo bat ipintzeko balioko du eta, Iñigo Urkullu lehendakariak alkateei indarkeriaren ondorioz bizia galdu dutenen memoria gorde eta aitortza ekitaldiak bultzatzeko eskatuko badie ere, udal bakoitzaren eskuetan geratuko da ze urrats eman. Omenaldiak egitea bere agendan dagoela dio Ubarretxenak, beti ere herriko errealitatea aintzat hartuta eta udalean ordezkatuta dauden alderdiekin adostasunera ailegatuta.\nMikel Biain: "Gai delikatua da eta arduraz landu beharrekoa"\nOñatiko alkateak ere gai garrantzitsua, delikatua eta arduraz landu beharrekoa dela dio eta lanketa oro dela garrantzitsua.Kasu honetan, Eusko Jaurlaritzaren partetik etorri da gonbitea eta bertan izango da EHBilduko ordezkaritza zabal bat, bere ekarpena egiteko.\nKritika hitzak ere izan ditu, ordea, abuztu bukaera aldera arte inongo berririk izan ez dutelako eta informazio gutxi helarazi dietelako, bere esanetan. Eta beste gabezia bat ere aipatu du: "Dispertsioaren eraginez hildako herritarrak ez dira kontuan hartu, adibidez".\nEAJ, EHBildu eta PSE-EE\nEAJ, EHBildu, PSE-EE eta herri hautagaitzetako alkateek parte hartuko dute biharko biltzarrean. PPk agintzen duen udalerrietan ez da hildakorik egon eta alderdiak ez du parte hartuko.\nAntzuola Aretxabaleta Arrasate Bergara Eskoriatza Oñati


Singular Dendak 2019 programan herriko bost komertziok parte hartuko dute — Oñatiko udala\nSingular Dendak 2019 programan herriko bost komertziok parte hartuko dute\nHasieran onartu zuen diru ekarpena handituko du Udalak\nOñatin Singular Dendak programaren bigarren edizioa garatzeko proposamena onartu zuen gobernu taldeak iazko irailean, aurrekontua eta Udalaren eta Gipuzkoako Merkatari Elkartearen arteko lankidetza-hitzarmena sinatzea onartuz.\n2018-2019ko edizioari begira onartutako proposamenak hiru ardatz ditu: 2018an Singular Denda bereizgarria lortu zuten Oñatiko lau komertzioei balio erantsia eskaintzen jarraitzeko ekintzak egitea; Oñatiko komertzioei zuzenduta programa berria garatzea eta Singular Dendak bereizgarria ezagutzera emateko ekintzak egitea. Hori guztia gauzatzeko 3.000 euroko diru ekarpena egitea onartu zuen Udalak. Diru horrekin herriko hiru komertzio programan parte hartzea aurreikusten zen.\nBaina asmoa aldatu egin da. Komertzioei proiektua aurkezterakoan, parte hartzeko interesa zortzi merkatarik azaldu zuten. Hautagaitzak aztertu ziren eta baldintzak bostek betetzen dituztela ondorioztatu zuen Gipuzkoako Merkataritza Federazioak. Bost komertzio horien jarraipena egin eta zerbitzua hobetzeko aholkularitza emateko aurrekontua igo egiten da baina igoera horri aurre egitea erabaki du udalak, hasieran onartutako diru ekarpena handituz, beste 800 € gehiago bideratuko ditu.\nSingular Dendak proiektuaren helburua komertzioen lehiakortasuna hobetzea da, bakoitzaren berezitasunak azpimarratu eta balorean jarriz eta aldi berean, sektorearen dinamizazioa eta posizionamendua sustatuz. Singular Dendak ereduak lau oinarri ditu: merkataritzako pertsonak, produktua, salmenta puntua eta komunikazioa.\nSingular Dendak bereizgarria azaroan jaso zuten Oñati eta Arrasateko dendariak


Marrazoa arrain mota bat da, kartilagozko hezurdurakoa. Harrapaketan ona eta azkarra denez beste animali eta arrainak ehiztatzen eta jaten ditu. Hortz zorrotz zorrotzak, hiruki formakoak eta ilaratan antolatuak. Marrazoak usaimen oso ona daukate eta kilometro batetik odola usaintzen du. Marrazoak kolore-itsuak dira eta argi-sentimenak ere daukate hamar bider gehiago pertsonak baino.\nGuretzat marrazo arrizkutsuenak marrazo tigreak eta marrazo zuriak dira, handienak direlako eta hagin zorrotzenak dutelako.\nMarrazo gehienak haragijaleak dira marrazo balea izan ezik bale marrazoak plantona jaten duelako. Marrazoak normalean sardinak eta era askotako arrainak jaten dituzte.\nBeraz marrazoak haragijaleak direnez beren ehizakiak plantona edo algak jaten dituze, eta algak marrazoak edota ere baleak eta beste arrain handiak jaten dituzte.\nMarrazo zuriak lau metro edo apur bat gutxiago neurtzen dute eta bale marrazoak 14 metro gutxi gora behera gero beste eratako marrazoak daude: gorria, caliona, merrajoa, tigre marrazoa... Hiru metrotara ez direnak heltzen.\nAnimaliak bi taldetan sailkatzen dira, ornodunak eta ornogabeak.\nOrnodunak azal motaren arabera sailkatzen dira: iledunak, lumadunak, ezkatadunak eta azal gorria dutenak. Iledunak ugaztunak dira, lumadunak hegaztiak, eta ezkataz osatuak arrainak, narrastiak, anfibioak azal gorridunak. Ezkataz osatuta daudenak mota bat soldatu gabeak dira, bestak azalari soldatuak daudenak.\nOrnogabeak bizkarrezurrik ez daukate. Ornogabeak bi multzotan sailkatzen dira hankak daukatenak eta hankak ez daukatenak.\nHankak ez dutenak bi moten arabera sailkatzen dira:moskorra dutenak hau da barraskiloak eta maskorrik ez dutenak lur-zizareak esate baterako.\nAzal gogorra dutenak eta hanka artikulatuak dutenak lau taldetan sailka daitezke: hiru hanka pare marigorringo esate baterako, lau hanka-pare armiarmak, bost hanka-pare karramarroak eta hanka ugari ehun zangoa esate baterako.\nmarrajoak eta callióna (1)\nmarrazo zuriak (1)\nmarrazoak orokorrean (1)\norokorrean albistea (1)


Fintech eta insurtech erronkak konpontzeko nazioarteko lehen hackathona burutuko da Bilbon – InfoBeaz\nApirilaren 23an, 24an eta 25ean “Hack & Disrupt!” ekitaldia egingo da Bilbon. Fintech eta insurtech arloan zentratutako lehen hackathona da, eta finantza jasangarrien esparrura bideratuta dago bereziki. BME eta BBF Fintechek antolatzen dute. Izen-ematea.\nHitzordu honen helburua pertsona ekintzaileak eta enpresak konektatzea da, finantzak eta aseguruak berriz irudikatzeko digitalizazioaren bidez. Horretarako, parte-hartzaileek Kutxabank Seguros, Kutxabank, Lagun aro, Laboral Kutxa eta Renta4k proposatutako benetako 5 erronkari aurre egin beharko diete elkarlanean.\nNazioarteko ekitaldia hibridoa izango da. Aurrez aurreko zatia Bilbao Berrikuntza Faktorian izango da; birtuala, berriz, plataforma teknologiko baten bidez. Plataforma horretatik jarraitu ahal izango dira, streaming bidez, irekiera eta itxiera, baita aurkezpenak ere.\nTalde irabazleek lau sari eskuratu ahal izango dituzte: Suitzarako bidaia, fintech eta insutech ekosistema eta sektoreko startup liderrak ezagutzeko; BBF Fintech inkubazio-programan parte hartzea; Insurtech berrikuntza irekiaren programan parte hartzea; eta azken elkarrizketarako zuzeneko sarbidea, F10 azeleragailu suitzarraren inkubazio-programan parte hartzeko.\nBBF Fintech finantzen eta teknologiaren inguruko negozio berrien inkubagailua da, eta Bizkaiko Foru Aldundiak, Bilboko Udalak eta Mondragon Unibertsitateak sustatzen dute, Dominion partner teknologiko gisa hartuta.\nBFAren laguntzak – Nazioarteratze programa 2021 31 martxoa, 2021\nBFAren laguntzak – Berrikuntzari, nazioartekotzeari eta inbertsioari laguntza osoa emateko 3i programa 31 martxoa, 2021\nBFAren laguntzak – Berrikuntza eta Inbertsio Aurreratua Sustatzeko 2i Plana 2021 31 martxoa, 2021\nBiok erronka! Azpiegitura eta Lurralde Garapeneko Foru Saila 31 martxoa, 2021\nBizkaiko enpresentzako gida 2021 31 martxoa, 2021


Irekia Eusko Jaurlaritza - Gobierno Vasco :: Gobernu Kontseiluak baimena eman du Euskadi DC Network izeneko Sorkuntza Barrutien Nazioarteko Sareari atxikitzeko (Gobernu Bilera 2020-11-24)\nGobernu Kontseiluak baimena eman du Euskadi…\nSarea mundu osoko 13 eskualdek osatzen dute, eta ezagutza, teknologia eta baliabideak konbinatzeko modu berriak identifikatzea du helburu\nGobernu Kontseiluak Euskal Autonomia Erkidegoa, Kultura eta Hizkuntza Politika Sailaren bitartez, Internacional Districts of Creativity (DC) Network izeneko sareari atxikitzea onartu du gaur.\nNazioarteko foro horrek mundu osoko 13 eskualde biltzen ditu, eta haien lehentasunezko agendaren barruan, sormena eta berrikuntza daude. Sareak mundu osoko eta hainbat arlotako pertsonak bildu nahi ditu, pentsamendu sortzailearen ahalmena sustatu eta erabiltzeko eta ezagutza, teknologia eta baliabideak konbinatzeko modu berriak identifikatzeko helburua du. International Districts of Creativity (DC) Network sarea osatzen duten eskualdeen ikuspegitik, sorkuntza-industriak etorkizuneko funtsezko sektoreetako bat dira.\nInternational Districts of Creativity (DC) Network sarearen jardueren artean, honako hauek aipa daitezke:\n500 pertsona biltzen dituen Sormenaren Munduko Foroa, diziplina anitzeko berrikuntzari buruzko gogoeta egiteko.\n“Alderantzizko misioak” egitea; DC Networkeko kide batek norbere barrutiko sormenaren, ekintzailetzaren eta berrikuntzaren esparruko bisitaldia antolatzen du, eta DCko gainerako kideek ikerketa-bisita baten bitartez barruti horretako kideekin harremanak sendotu eta elkarlanerako proiektuak aztertzen dituzte.\nSormenari, berrikuntzari eta ekintzailetzari buruzko nazioarteko tailerrak ikasleentzat.


Prest - Nuevo GKEF\nHaur eta gazteak etxean mugi zaitezte\nJarduera eta jolas ezberdinen bidez, modu dibertigarri batean jarduera fisikoa egin eta aktibo mantetzentzeko aukera paregabea duzue hemen.\nEtxean mugitu eta ondo pasatzeko prest?\nAtal honetan Gipuzkoako Kirol Egokituen Federaziotik ume eta nerabeei zuzendutako saio ezberdinak partekatzen dizkizuegu. Haurrei zuzendutako 2 bideo eta nerabeentzako beste 2. Bideo bakoitzean saio bat izango duzue eta bertan, jarduera ezberdinak proposatzen dizkizuegu.\nHaurrei zuzendutako bideoak\nHaurrei zuzendutako bideoetan ondorengoak aurkituko dituzue:\nUmeentzako 1. saioa\nUmeentzako 1. saioa.\njarduera: dantza pirritx eta porrotxen “epoi tai tai e” kantuarekin.\njarduera: esku oinen jolasa\njarduera: pilota saskiratzea\njarduera: erlaxazio ipuina “egun bat hondartzan”\nUmeentzako 2. saioa:\njarduera: dantza pirritx eta porrotx “tipi tapa” kantuarekin.\njarduera: laukiaren ispiluaren jolasa\njarduera: pilota botez saskiratu\njarduera: erlaxazio ipuina\nUmeentzako 3. saioa:\njarduera: dantza “Euri tanta banintz” kantuarekin\njarduera: eskuekin erritmo jolasa “Mambo number 5” kantuarekin\njarduera: erlajazio ipuina “Pirata ontzia”\nUmeentzako 4. saioa:\njarduera: dantza “Euskararen txantxangorria” kantuarekin\njarduera: erlaxaziorako musika “Prana bizindarra”\nNerabeei zuzendutako bideoak\nNerabeei zuzendutako bideoetan ondorengoak aurkituko dituzue:\nNerabeentzako 1. saioa:\njarduera: dantza “baloreak” kantuarekin\njarduera: ariketa fisikoak\njarduera: luzaketa ariketak\nNerabeentzako 2. saioa:\njarduera: beroketa mugimendu artikularra\njarduera: zumba koreografia “limbo” kantuarekin\njarduera: erritmoa lantzeko ariketa makilekin\nNerabeentzako 3. saioa:\njarduera: beroketa ariketak folio kono moduan erabiliz\njarduera: galtzerdia platerera jolasa\njarduera: dantza “Sofia” kantuarekin\njarduera: erlaxazio audioa “Denboran zeharreko bidaia”\nNerabeentzako 4. saioa:\njarduera: bolei globoarekin\njarduera: dantza “Feel it still” kantuarekin\njarduera: erlaxazio audioa “Gorputzaren errepasoa”


urtarrila, 2010 | Eingo al deu?\nHileko artxiboak: urtarrila 2010\n“Nire neska hilerokoarekin dagoenean, sexuak nazka ematen dit”\nOstegunetako sexu-zalantzak pil-pilean daude. Gaurkoan, hilerokoa eta sexua dela eta neskarekin ika-mika duen mutil gazte baten dudak argituko ditu Olatz Berastegi sexologoak.\n“Nire neskak hilerokoarekin dagoenean ere sexua praktikatu nahi du. Niri sekulako nazka ematen dit horrek eta berak ez dit ulertzen. Diskriminatu egiten dudala esaten dit, hilerokoarekin dagoenean ez dudalako ukitu ere egiten. Ez dakit honek konponbiderik duen, niri odolez betetako harreman batek ez baitit morborik ematen.\nZer egin dezaket? Gainera ez da tanpaxarekin dagoen bitartean nik masturbatzearekin konformatzen, sarketa, sexu orala eta beste kontu guztiak ere nahi ditu. Sekulako iskanbilak ditugu horregatik”.\n“Lehenengo aipatuko dut, harreman sexualak adostuak izan behar direla. Adostu hitza aipatzen dudanean, esan nahi dut bi pertsonak, gustura eta aske sentitu behar direla, bestela harremanak derrigorrezkoak bailiran bezala bizitzen ditugu eta honek bikote harremanean ez du laguntzen.\nZure kasuan, aipatzen duzu, nazka hitza, nik esango nuke sentsazio horrek ez daukala zerikusi handirik, gustura sentitzearekin.Zuk hori sentitzen duzu eta sentitzen dugunaren ardura ez da norberarena, sentitzen denarekin zer egingo den, aldiz, bai. Nola dakigu zein den ekintza hoberena sentitzen dugun hori bideratzeko? Argi eta garbi, guri eta besteari deseroso edo gaizki sentiarazten ez gaituena. Zuen kasuan, eta kontatzen didazun egoeran, uste dut, ez zaudela derrigortuta, berarekin harreman sexual genitalak edukitzera, ez bazara ondo sentitzen. Horregatik zuk ez diozu diskriminatzen, inondik inora ere.\nZuen artean hitz egin beharko zenukete eta argi utzi zuen arteko praktika sexualak bien artean adostutakoak izan behar direla, biak ondo sentitu behar zaretelako. Dena den eta bukatzeko, zuk aipatzen duzu hilerokoarekin dagoenean berari ez diozula ukitzen ere. Hilerokoa deserosoa izan daiteke harreman sexual genitaletan, baina agian beste praktika edo kontaktu mota eduki ditzakezue ( muxuak, laztanak, elkarri egindako masajeak…). Beraz, ez agobiatu eta elkarrekin disfrutatzeko bide berriak eraiki.”\nKategoria Kamasutra 28 urtarrila, 2010 egilea Karmele Gurrutxaga.\n‘Sextoymio’: bikotearekin jolasteko jokoa\nZure bikotearekin zerbait ezberdina egin nahi baduzu, adi ‘Eingo al deu?’ sexu-blogak aurkezten dizun joko berri honi. ‘Sextoymio’ bi jokalarirentzako jokoa da, dibertigarria eta sexuaz gozatzeko aukera paregabea eskaintzen duena.\nKutxa batean bilduta dator eta honek 69 papertxo ditu barruan, bakoitza Kamasutrako jarrera ezberdin batekin.\nJolasteko oso erraza da. Kutxatik papertxo bat atera eta jokalariak tokatu zaion jarrera probatu beharko du. Papertxo bakoitzak azalpen txiki bat dauka.\nDenetarik dago. Jarrera batzuk oso zailak dira, adibidez, zubiaren jarrera. Beste asko oso gozagarriak dira, mitxoletaren ‘postura’ esaterako eta badira felazioa bezalako sexu-jarrera sinpleak ere.\nBadakizue, probatu eta gozatu!\nKategoria Sailkatugabeak 27 urtarrila, 2010 egilea Alaitz Artozabal.\nKamasutra ezagutzen: “Loto”aren jarrera\nAstearte hotza epeltzeko, Kamasutrako jarrera berri baten berri emango dizuegu. Aukera baduzue probatu azaldutako jarrera, merezi du eta!\nEmakumea gorantz begira etzan behar da, hankak goiko argazkian ikusten den bezala okertuz. Bagina zabal-zabalik geratuko zaio neskari eta horrek sarketa erraztuko du.\nJarrera originala da. Apur bat barregarria, baina, ohiko errutinatik kanpo dagoena.\nZalutasuna edota bizkortasuna eskatzen dituen jarrera bat da. Denbora luzez mantentzeko zaila da eta sarritan emakumearentzat mingarria izan daiteke.\nKategoria Sailkatugabeak 26 urtarrila, 2010 egilea Alaitz Artozabal.\n“Sexua onuragarria omen da, baina zertan?”\nOstegunetako zalantza egun bateko atzerapenarekin iritsi zaigu aste honetan, halere, galdera interesgarria egin dio Olatz Berastegi sexologoari Zestoako irakurle gazte honek:\n“Sexua onuragarria dela entzun dut beti, baina, zehazki, zertan da onuragarria? Kirola egiteak baino abantaila gehiago ditu? Zertarako da ona; argaltzeko, lasaitzeko, urte gehiago bizitzeko? Eta ba al du alde negatiborik?”\n“Ezin da ukatu sexu harremanak onuragarriak direnik, dena den, beharrezkoa da sexua gogoarekin egitea abantailez gozatu ahal izateko. Nagusiki hauek dira sexuak dituen onura edota abantailak:\n-Sexua oso garrantzitsua da harremanak indartu eta pertsonen arteko lotura sendotzeko.\n-Sexu-harremanetan endorfinak askatzen dira eta honek onurak dakartza osasun fisikoan nahiz emozionalean.\n-Sexuak gorputza lasaitzen du eta ondorioz, tentsioa askatzen da.\n-Argaltzeko ere balio du sexuak. Azken finean, gorputza mugimenduan dago eta, beraz, kaloriak galtzen dira.\nBestalde, aipatu bezala, emozionalki ere onuragarria da. Gustuko dugun pertsona batekin harremanak ditugunean, gorputzak alaitasuna eta plazerra sentitzen ditu eta guzti horrek osasun emozionalean eragin positiboa dauka.\nBeraz, badakizue ekin lanari eta disfrutatu.”\nDatorren ostegunean zalantza gehiago. Bien bitartean bidali zuen galderak gazteaweb@eitb.com helbidera.\nKategoria Kamasutra 22 urtarrila, 2010 egilea Karmele Gurrutxaga.\nKamasutra ezagutzen: “Amazonaren jarrera”\nAsteartea iritsi da eta berarekin Kamasutrako jarrera berri bat. Gaurkoan Amazonaren jarrerari buruz hitz egingo dugu.\nMutila aulki batean esertzen da eta neska bere gainean jartzen da. Gizonaren iztar gainean eseri behar da zehazki, zakila baginara eramanez. Behin zakila bagina barruan sartuta, neskak baginako muskuluak estutu ditzake sarketa gordetzeko.\nGizonak emakumearen bularrak laztan ditzake, baita klitoria ere. Gainera, isurketa goiztiarra pairatzen duten mutilentzat oso aproposa da jarrera hau.\nMugitzeko aukera gutxi ematen ditu eta sarketa ez da oso sakona.\nKategoria Sailkatugabeak 19 urtarrila, 2010 egilea Alaitz Artozabal.\n“Normalean non izaten dituzue zuek sexu-harremanak?”\nOsteguna izan arren, gaurkoan aukeratutako irakurleak ez dio bere galdera Olatz Berastegi sexologoari luzatu, zuei baizik. Hemen duzue Kanboko gazte batek ‘Eingo al deu’ sexu-blogean bota duen galdera:\n“Lau urte daramazkit nire mutil-lagunarekin. Hasieran toki gehiagotan izaten genituen sexu-harremanak, baina, elkarrekin bizi garenetik beti ohean praktikatzen dugu sexua. Ez al da pixka bat aspergarria? Egia esan autoak, etxeko atariak, mendiak… sekulako morboa zuten, baina, aldi berean, ohea askoz erosoagoa da.\nZuek non jotzen duzue larrua? Gogoagatik izango balitz hondartzan egingo nuke, dena den, hainbeste jende aurrean edukitzeak ez dit lasaitasunik ematen. Zuen ideiak behar ditut. Lagunduko didazue? ERANTZUN MESEDEZ”.\nKategoria Sailkatugabeak 14 urtarrila, 2010 egilea Alaitz Artozabal.\nKamasutra ezagutzen: ‘Goilaren jarrera’\nAsteartea denez, Kamasutraren jarrera berri bat azalduko dizuegu. Gaurkoan ‘Goilaren jarreraz’ hitz egingo dugu. Hona hemen jarrera honen abantailak eta desabantailak:\nEmakumea albo baterantz etzan behar da, hankak tolestuta. Gizona atzealdean jarri eta bere bikotearen gorputza inguratu behar du, sarketa praktikatu arte. Jarrera honekin emakumearen bularraldea laztandu dezake gizonak, baita klitoria ere eta lepoaldean nahiz belarrietan musuak eman ahal dizkio.\nJarrera gozoa eta lasaigarria da, laztanak egiteko aukera ematen duena eta oso “intimoa” da. Emakumeak bere burua masturbatzeko edota bere bikotearen eskua bera hankartean gidatzeko aukera dauka.\nMugimendu gutxi egin daitezke.\nKategoria Sailkatugabeak 12 urtarrila, 2010 egilea Alaitz Artozabal.\nJostailu erotiko sofistikatu eta berritzaileenak ezagutzen dituzu?\nKategoria Kamasutra 8 urtarrila, 2010 egilea Alaitz Artozabal.\nBenetan existitzen al da emakumearen G puntua?\nKategoria Sailkatugabeak 8 urtarrila, 2010 egilea Alaitz Artozabal.\n“Nire mutila prostitutekin oheratzen da, zer egin dezaket hori saihesteko?”\nErrege egunaren biharamuna kentzeko zer hobeto gure irakurle batek ‘Eingo al deu’ sexu-blogen utzitako zalantza argitu baino? Hona hemen gaurkoan gazte baten galderari Olatz Berastegi sexologoak erantzun diona:\n“Nire mutil laguna emagalduengana joaten dela enteratu naiz. Bajoi handia sartu zait. Ez dut berarekin utzi nahi baina lur jota nago. Berarekin hitz egin dut eta ‘normala’ dela esan dit, bere lagun asko joaten direla. Nirekin asetzen dela esan dit, baina, horrek ez duela esan nahi beste batzuekin oheratuta ez duenik ongi pasatzen. Amorrua sentitzen dut. Zer egin dezaket putetxeen ideia hori burutik kentzeko? Nazka ematen dit beste emakume batzuekin oheratzen dela jakiteak. Nolatan da posible nirekin egoteari denbora kentzea prostituta zikin batzuekin egoteko?”\n“Hemen planteatutako gaia ez da batere erraza erantzutea, nik ez dizut esan behar zer egin behar duzun zure bikotearekin, baina zure buruarekin hausnartzeko asmoz galdera batzuk egin nahi dizkizut, hausnarketak zure burua kokatzen eta zure bikote harremanaren nondik norakoak ezartzen lagundu ahal dizu eta.\nNazka sentitzen duzula esan duzu? Nazka non sentitzen duzu, noiz? Nazka zure nobioak edo prostitutek ematen dizute? Hor zikin hitza aipatu duzu beraiek izendatzerakoan, eta hau aztertu beharko zenuke, oso ezberdina da, nazka eta amorrua zure bikotearekiko sentitzea, ze azken finean berak dauka konpromisoa zurekin, edo nazka eta amorrua beste emakumeekiko sentitzea. Honek zuregan beste hausnarketa bat eskatzen du, zergatik ematen dizu nazka beste emakumeak? Hau da, zure gorputzean sentitzen duzuna kokatzen duzunean, zure burua ulertzen laguntzen dizu.\nHonetaz gain, aipatzen duzu ideia hori zure nobioari burutik kendu nahi diozula. Nik zera esango nizuke, ez galdu energia besteari ideia burutik kentzen, zure nobioak jakin beharko du ideia hori kendu nahi duen edo ez. Hemen zuk egin dezakezuna zera da: pentsatzea eta argitzea non oinarritzen duzun zuk zure harremana, zeri ematen diozun garrantzia, zer eskatzen diozun zure bikotekideari, ze behar duzun harreman batean eroso, lasai, sentitzeko. Hau da, bestearekin harreman bat eraikitzen ari bazara, zuretzat zein diren oinarrizko elementuak jakin beharko dituzu. Ez naiz sartzen prostitutekin egotea “normala” den edo ez, bikote askotan ematen den edo ez. Bikote bakoitzak jakin behar du, ze harreman nahi duten, ze eraiki nahi duten eta hau ezinbestekoa da. Nik uste dut zuk hausnarketa hau egin behar duzula. Honetarako galdera hauek egin ahal dizkiozu zure buruari:\nZergatik nahi dut mutil honekin egon? Sozialki bikotea edukitzea ondo etortzen delako? Gustora eta ondo pasatzen dudalako berarekin? Nolako harreman sexualak eduki nahi ditut? Ze baldintza behar ditut harremanetan hauek atseginak izateko? Ze faktore dira garrantzitsuak bikote harreman batean berarekin egoteko?\nHausnartu, zure burua argitu, eta ikusten duzunean zeri ematen diozun garrantzia hitz egin dezakezu zure bikotearekin eta zure beharrak planteatu.Ondoren berak ikusiko du, zuk esandakoarekin berak zer planteatzen duen. Azken finean pertsona bat ez da aldatzen berak ez badu nahi. Guk egin dezakegun gauza bakarra zera da: gure burua argitu, eta nahi duguna besteari argi eta garbi adierazi.”\nKategoria Aholkuak 7 urtarrila, 2010 egilea Karmele Gurrutxaga.


Giro nahiko lasaia - - Tolosaldeko ataria\nGiro nahiko lasaia\nIker Ibarluzea 2020-05-12 05:59\nGoizean hodeitza handia agertuko da, baina apenas egingo duen euririk. Eguerdian eta arratsaldearen erdialdera arte hodeiak eta ostarteak eta giro atsegina izango dira.\nIluntze aldera bero-hodei batzuk garatuko dira, baina ez du ekaitzetarako joera nabarmenik izango. Haizeak ipar-ekialdetik joko du eta tenperatura maximoak 15-17⁰C-tan errendituko dira.\nAsteazkena (maiatzak 13)\nGiro iluna. Zerua oso hodeitsu egongo da egun osoz eta euria ere izango dugu. Euria gehienbat goizean eta arratsaldeko lehen orduak arte izango da. Gainera puntualki zaparrada mardulak botako ditu. Arratsaldeko lehen ordutik aurrera atertzen hasi eta egun amaierarako giro lasaia geratuko da. Haizeak ipar-mendebaldetik joko du eta tenperaturak ez dira 15-17⁰C-tatik pasako.


Zaborrari buruzko antzezlana | El Diario Vasco\nTxino eta Joserra Fachado\nJoserra Fachadok 'Errefusa' estreinatuko du larunbatean Donostiako Gazteszenan\nEL DIARIO VASCO Martes, 31 enero 2017, 08:56\nJoserra Fachadok helduentzako antzezlana estreinatuko du larunbatean 20:00etan Donostiako Gazteszenan: 'Errefusa'. Izenburuak aditzera ematen duen bezala, zaborraren kudeaketari buruzko lana da eta «ikusleen artean gogoeta piztea» du helburu.\n«Nork esan behar zigun, herri honetan gertatu den guztiaren ostean, hondakinen inguruan eztabaidatzen amaituko genuela. Nire asmoa hausnartzeko pieza bat sortzea da. Eta antzezlan honek eztabaida pizteko balio izatea gustatuko litzaidake», adierazi du aktore donostiarrak. Berak idatzi du testua, berak diseinatu du dramaturgia eta bera da oholtzan agertuko den aktore bakarra.\nErrealitatea eta fikzioa nahasten duen antzezlan honetan, atez ateko sistemaz, bosgarren kontenedoreaz, erraustegiaz eta birziklapenaz hitz egiteaz gain, pertsonez hitz egiten omen da. Ideologia, sentimendua eta jarrera ezberdinak dituzten biztanleez hitz egiten saiatu da Fachado.\nEsan bezala, oholtza gainean aktore bakarra agertuko da, saxofonista batekin lagunduta; baina aktore horrek pertsonaia asko gorpuztuko ditu, tartean elkarrizketak, bakarrizketak, poesiak eta musika egongo direlarik.\nSaxofoi-jolea Txino da, eszenografiaz Marisa Egaña arduratu da eta kartela Sebas Legardak egin du.\nEduki bereziak 20. urtemuga ospatzeko Presupuesto para veinte películas


Zure Nigerrerako Tantak lasterketa antolatu ezazu | UNICEF\n©UNICEF Niger/H. Dicko\nZure ikastetxearen izena eman ezazu edonork parte har dezakeen jai giroko kirol ekimen honetan. Parte hartzaileen lagun eta senitartekoek, parte hartzaileak babestu ditzakete, Nigerrerako tanta gehiago biltzen lagunduko dutelarik. Uraren lasterketek, ikastetxeei elkartasunezko kirol ekimen bat antolatzea ahalbidetzen die, ikasle, irakasle eta familiak helburu komuna lortzeko asmoz batzen dituelarik: Nigerren haurren biziraupena hobetzea.\nIkastetxe guztiak parte hartzera gonbidatzen ditugu. Izen ematea eta eskaintzen diren materialak doakoak dira. Ikastetxe bakoitzak jarduera pertsonalizatu dezake, egokien iruditzen zaion bezala. Parte hartzaileek mundu osoko haurren eskubideen lorpenean eskain dezaketen laguntza ulertu eta baloratu dezatela da funtsezkoena.\nNIRE IKASTETXEAK PARTE HARTU NAHI DU. ZER EGIN BEHAR DUT?\n1. Izena emateko galdetegia bete ezazu.\n2. Ikastetxeak ondoko materiala jasoko du parte hartzaileentzako dortsalak.\n3. Ikastetxeak, ekitaldia ospatuko den data eta tokia erabakiko du, eta ibilbidea diseinatuko du. Martxoaren 22ko astea, Uraren Mundu Eguna, data egokia izan daiteke.\n4. Parte hartzaileek bakarkako helburu ekonomikoa zehaztu beharko dute, guraso edo legezko tutoreekin adostua, eta "Nire Elkartasunezko Txanbila" deituriko agirian idatziko dute. Ondoren, familia eta lagunen artean babesleak bilatu behar dituzte eta ibilbideari ematen dion buelta bakoitzari dagokion diru ekarpen bat eskatuko zaie, guztion artean bere helburua lortzen lagun ahal izateko. Orduan, parte hartzaile bakoitzak Nigerrerako Tantak deituriko kanpainaren asmoaren berri eman beharko die.\n5. Irakasle edo ikasle nagusien talde batek ikasle bakoitzak emandako buelta kopurua ikuskatuko du eta bakoitzaren "Nire Elkartasunezko Txanbila" agirian idatziko du.\n6. Lasterketa bukatzean, parte hartzaile bakoitzak bere ahaleginaren emaitza babesleei erakutsiko die "Nire Elkartasunezko Txanbila"-ren bitartez eta aurretik adostutako ibilbideari buelta bakoitzeko diru-ekarpena eskatuko die.\n7. Lortutako diru-ekarpen guztia, ikastetxera eramango da eta ikastetxeak UNICEFi helaraziko dio, Banco Santander erakundearen kontu korrontean diru sarrera eginez: 0049-1892-67-2910381058\n8. www.enredate.org/eus webguneko blog-ean, gauzaturiko jardueraren argazkiak edota bideoak argitaratu daitezke.\n9. Parte hartzen duten ikastetxe guztiek Nigerrerako Tantak kanpainaren Ikastetxe Laguntzaile gisa onartuak izango dira.\n- Zure ikastetxearen izena eman\n- Nigerrerako Tantak kanpainaren inguruko informazio gehiago\n- Hurbilen duzun UNICEFen bulegoarekin harremanetan jarri


Teknologiak ez du generorik - Bizkaiko Hitza\nTeknologiak ez du generorik\n2017, urtarrilak 13 Albisteak, Bizkaia, Gizartea 459\nSusan Wojcicki , Steve Jobs, Bill Gates, Sheryl Sandberg, Mark Zuckerberg, Ginni Rometty… Izen ezagunak, baina batzuk besteak baino ezagunagoak. Zientzia eta teknologiaren munduan emakumeek gero eta leku gutxiago dute, eta, horrekin kezkatuta, proiektu berritzailea garatu dute Deustuko Unibertsitateak eta Elhuyar fundazioak: Inspira Steam. Zientzia eta teknologia ardatz hartuta, ingeniaritza, artea eta matematika ere landu dituzte. Innobasqueren eta Espainiako Gobernuaren menpekoa den Zientzia eta Teknologiarako Fundazioaren laguntza izan dute, eta egin dituzte lehenengo tailerrak.\nBilbo eta inguruetako ikastetxeetan, Basaurin, Iurretan, Loiun eta Gernikan egin dituzte lehen saioak. Gernika BHIn abenduan amaitu zuten tailerra, eta balorazio ona egin du tailer horren arduradun eta dinamizatzaile Zaloa Campillo gernikarrak. Ingeniaria da, telekomunikazio eta industria arloetako espezializatua. Gaur egun, Euskal Herriko telekomunikazio ingeniarien elkargoko kudeatzailea da.\nCampilloren esanetan, ume eta gazteek zientzia eta teknologia nola ikusten eta ikasten duten aztertu nahi dute, eta, bide batez, ikasleak zientziara hurbildu. “Ingeniaritza eskolan, Deustuko Unibertsitatean, ikasle kopuruak behera egin du, eta neskak gero eta gutxiago dira. Gaur egun, ikasleen %20 edo %10 dira”, zehaztu du Campillok.\nBeraz, ikastetxeetan eman dituzten tailerrek helburu zehatz bat dutela azaldu du gernikarrak: “Gazteek, eta gazteen artean neskek, erreferente modura erabil dezaketen norbait izatea; eta haien ingurukoa balitz, hobeto”. Hartara, zientzian edo teknologian ari den emakumezko baten erreferentzia izanda, haren pausoei jarrai diezaieketela dio Campillok. “Horregatik, tailer denetako dinamizatzaileak emakumezkoak gara”.\nGernika-Lumoko institutuko ikasleekin kasu errealak eta praktikoak landu dituzte tailerrak izan dituen zazpi saioetan. Campillok dioenez, “gauza onak eta txarrak azaldu dizkiegu parte hartu duten hogei ikasleei”. Hala, emakume zientzialariek egunerokoa nola bizi duten, lana bilatzeko orduan zer-nolako trabak eta zailtasunak izaten dituzten, edota lanean zer desberdintasun pairatu behar dituzten ere argi eta garbi azaldu dute tailerretan. “Kontzientzia hartu behar dute, etorkizunean egoera horiei nola aurre egin ikasteko”, adierazi du tailerraren dinamizatzaileak; “horregatik, garrantzitsua iruditu zaigu mutilek ere saioren batean parte hartzea”.\nNeskak teknologiaren mundura hurbiltzea du xede proiektuak, baina mundu horren ezagutza kontzientea izanda. Campilloren hitzetan, jakin behar dute titulazio horiek beraientzat ere badirela, ikasteko gai direla, eta mutilen eskubide berberak dituztela.\nArlo horretan lana badago emakumeentzat, baina sarritan ikasleek ez dituzte ezagutzen zientzia eta teknologiako ikasketek ematen dituzten irtenbideak. “Ordenagailuak konpontzetik harago doa gure lana. Informatika ingeniariek gaur egun hainbat arlotan lan egiten dute. Esate baterako, sakelako telefonoetarako aplikazioak diseinatzen. Telekomunikazioan adituak diren ingeniariak, bestalde, kriminologoak izan daitezke, telefonoetako datuak berreskuratzen edo aztertzen. Gainera, robotika, elektronika eta komunikazioa ere menperatzen dutenez, hainbat arlo dituzte zabalik: medikuntzarena, esaterako. Mediku batek Gurutzetako ospitaletik Los Angelesen —AEBetan— egingo duten ebakuntza bat gidatu behar badu, ingeniari batek bitartekoak jar ditzake hori posible egiteko. Edo ebakuntza mota batzuk egiteko robotak asma ditzake”.\nBizkaian eta Gipuzkoan garatu dute proiektua ikasturte honetan. Hamabi ikastetxetan aritu dira lanean, eta horietan, denetara, hemeretzi talde sortu dituzte.


ELA Kataluniarekin bat\nDiada, Kataluniako festa nazionalaren eguna dela aprobetxatuz, ELAk elkartasuna adierazi nahi dio Kataluniako herriari, eta baita bertako herritar guztiak zoriondu ere, prozesu honetan erakusten ari diren zintzotasunagatik; mobilizazio sozialaren eredu dira, eta Euskal Herriak badu hortik zer ikasi.\nKataluniak erabakitzeko ahalmena duen subjektu politiko izateko eskubidea errespetatzeko deia egiten du berriz ere ELAk; herritik sortutako mobilizazio sozial erraldoi horrek politikan ere fruituak ematea espero dugu, Estatuak jarriko dizkien oztopoak saihesteko indarra emango die behintzat elkartasun uholdeak.\nELAk sarri aipatu duen bezala, Katalunia eta espainiar estatuko gatazkaren jatorria ez da irailaren 6 eta 7an Kataluniako Parlamentuan onartutako erresoluzioetan bilatu behar; espaniar estatua da, modu sistematikoan, Kataluniak modu demokratikoan hartzen dituen erabakiak errespetatzen ez dituena.\nELArentzat berebiziko garrantzia du Kataluniako herriak gizartea mobilizatzeko erakutsi duen gaitasun eta borondatea, baita subiranotasuna eta langileen bizitzarekin izandako harremana. Zentzu horretan, txalotzeko modukoa da eztabaida demokratikoa eliteen eskuetatik atera eta herritarren ahotan jarri izana.


Jokoak Best emaitzarik of racing doan - Page 2\nBi autoak, bi gidariak eta errepide bat zuzen ahalik, zirraragarria kalean lasterketa lehiaketa agendan da bizitzen osagai ezin hobeak dira. Trebeziaz zure ibilgailua maneiatzen, dagokion aldiz azkartu eta engranajeak aldatzen zorrozki beharrezkoa denean. Zara gurpila batekoa bada bakarrik, lehiaketak irabazlea zara arriskutsua izango duzu.\nLaguntza misterioa motorist zure bike gidatzeko zirkuitu arriskutsu. Bildu ahal duzun urre eta saiatu ez oreka galtzeko\nZure etxetik Scalextric izan nahi duzu? Hona hemen fantasiazko joko honekin lasterketa pista ilusio guztiak.\nScalextric metal pedala\nZure ametsa izan balitz ditu beti kamioi bat gidatzeko, Joko honekin joan ahal izango duzu egunero pixka bat praktikatzeko. Heavy kamioi bat gidatzen trailer batekin eta ez hori apur bat, polizia atzetik izango duzu. Abiadura bizian gidatzen txanpon bidean aurkituko dituzu biltzeko. Pantailak berriak eta kamioiak hobeto desblokeatzeko dezakezu. Have fun crazy bezala!\nRusty Race dute xarlango lasterketa apostu. Hazia 100 $ diruarekin Alderdien horrekin txakurrak eta nahi duzun kantitatea edozein apustu egitea behar duzu. Txakur bakoitzeko apustu bat jarri ahal izango duzu.\nHirian zehar gidatzeko eta suntsitzen dena zure bidea, oinezkoak puntu ere irabazten.\n2. Alvin eta Chipmunks: Paper P\n4. Fat Fred\n5. Zeruan erregeari\n6. Robots gara\n7. Black Belt irabiagailua


Ehunka lagun irten dira Sanako kaleetara Huthi milizia xiitei joatea eskatzeko | Mundua | Berria\nEhunka lagun irten dira Sanako kaleetara Huthi milizia xiitei joatea eskatzeko\nAbdo Rabu Mansur Hadik dimisioa eman ostean, agintaririk gabe dago Yemen.\nSanako gaurko manifestazioa. / WADIA MOHAMMED / EFE\nYemengo presidente Abdo Rabu Mansur Hadik kargua utzi zuen joan den ostegunean, eta harrezkero, agintaririk gabe dago herrialdea. Huthi milizia xiitek bahiturik eduki ostean etorri da dimisioa. Gobernuko indarren eta Huthi milizia xiiten arteko istiluak areagotu dira azken orduotan; menia hitzartu arren, miliziak presidentearen jauregia kontrolpean du asteartetik.\nEgoera salatzeko ehunka lagun irten dira gaur Sanako kaleetara, milizia xiitei alde egitea eskatzeko.\nParlamentua biltzeko deia, biharko\nParlamentuko presidenteak presazko bilkura batera deitu du biharko, Mansur Hadiren dimisioaz eztabaidatu eta bozkatzeko; parlamentuari dagokio dimisioa onartzea.


Mercadonaren dohaintza Madrilen - Mercadona\nMercadonak 2,6 tona premiazko elikagai eman dizkio San Lázaro Fundazioari (Madril)\nKonpainiak zenbait erakunde sozialekin, hala nola San Lázaro Fundazioarekin, duen lankidetza sendotu du, premiazko produktuak emanez: besteak beste, esnea, olioa, arroza, lekaleak eta pasta.\nMercadonak sendotu egin ditu elikagai-dohaintzak COVID-19 gaitzak eragin duen egoera berezian,bizi dugun ezohiko konplexutasuneko egoera honek sortutako beharrei erantzuteko.\nKonpainiak, orain arte, 280 tona baino gehiago eman dizkie produktu eta elikagaitan Madrilgo Erkidegoko zenbait erakunde soziali.\n2019an, konpainiak 403 tona premiazko elikagai eman zituen Madrilgo Erkidegoan bakarrik.\nMercadonak, supermerkatu fisikoen eta onlineko salmentaren konpainiak, bere Eredu Arduratsua sendotu du COVID-19 gaitzak eraginda herrialdeak bizi duen egoera berezian. Hala, bere dohaintza-prozesua berriro jarri du martxan Madrilgo Erkidegoko erakunde sozialekin, zeinekin maiz jarduten baita elkarlanean, eta neurri berriak ezarri ditu pertsonen segurtasuna nahiz erakunde horien hornidura bermatzeko.\nJosé Antonio Rueda Mercadonaren Madrilgo Kanpo Harremanetarako zuzendariak hau nabarmendu du: “Konpainiak, behar handiena duten kolektiboen ondoan egoteko konpromiso irmoan, bere Eredu Arduratsua indartu du, eta elkarlanean jardun Madrilgo Erkidegoko elikagai-bankuekin eta jantoki sozialekin —2019an, 403 tona elikagai eman zituen Madrilgo Erkidegoan—. Bizi dugun egoera berezi hau oso aldakorra da, eta bizkorrak izan behar dugu gure erabaki eta planteamenduetan, helburu bakar bat izanik: egin behar den guztia egitea bizi dugun konplexutasun handiko egoera berezi honetan pertsona ahulenen beharrei erantzuteko”.\nBestalde, Francisco de Borbón y Escasany Sevillako duke eta San Lázaro Fundazioaren Espainiako presidentearen hitzetan, “koronabirusa ez da izan osasun-hondamendi bat bakarrik. Enpresek osatutako sare ekonomiko eta sozialari eta, beraz, Espainiako gizarte osoari ere kalte egin dio birusak. Hala, COVID19aren ondorio ekonomikoez jabetuta, elikagaiak eta higieneko materiala banatzera bideratutako laguntza planteatzea erabaki genuen, eta Jatea da premiazkoena deitu genion jarduera horri; izan ere, familiek lana eta diru-sarrerak galdu zituztela ikusirik, erabaki genuen lehentasuna ematea jarduera horri gure erakundearen gainerako laguntza-helburu guztien gainetik. San Lázaro Fundazioarentzat, oso garrantzitsua da enpresak berreraikitze ekonomikoarekin konprometitzea, baina baita berreraikitze sozialarekin konprometitzea ere. Mercadonaren ekarpenak pertsonarik zaurgarrienei are gehiago laguntzeko aukera emango digu, inor ez dadin gelditu atzean eta denok onik atera gaitezen, baita okerren pasatzen ari direnak ere”.\n2020an, orain arte, 7.348 tona elikagai eman ditu guztira konpainiak erakunde horien artean; 7.058 Espainian, eta 291 Portugalen. Kantitate horiek handituz joan dira martxoaren 26an, COVID-19 gaitzak konpainiaren prozesuetan eragindako etenaren ondoren, konpainiak erabaki zuenetik berriro aktibatzea enpresak lagundu ohi dituen jantoki sozialei eta elikagai-bankuei premiazko produktuak emateko prozesuak.\nMercadonaren produktu-dohaintza San Lázaro Fundazioari (Madril).\nMercadonak 157.000 kilo premiazko produktu eman dizkie Nafarroako erakunde sozialei aurtengo lehen seihilekoan\nMercadonak 39.200 kilo elikagai eman dizkie aste honetan Kanarietako erakunde sozialei


IEB 2007 - Web 2.0 Prospektiba eta nazioartea, SlideSearchEngine.com\nInformation about IEB 2007 - Web 2.0 Prospektiba eta nazioartea\nWeb 2.0 hemen lemapean Informatikari Euskaldunen VI Bilkura IEB 2007delakoan Eneko Astigarraga-k mahaingururako prestatutako aurkezpentxoa: Web 2.0 Prospektiba eta nazioartea\nIEB 2007 Web 2.0 Prospektiba eta nazioartea Internet Solutions www.codesyntax.com 1\nIEB 2007 - Web 2.0-a quot;izenquot;, quot;markaquot; edo quot;modaquot; bat baino gehiago da. Iraunkorra izatekoa. Internet sarean edukiak bilatu, aurkitu, erabili, elkartrukatu eta zabaltzea da. - Era berean, Internet 2 (http://www.internet2.edu/ ) deitu izan dena eraikitzen hasi da. 1\nIEB 2007 Internet2 (I2) azkoz azkarragoa eta aplikazio aurreratuak garatzeko eraikitzen ari da - laborategi birtualak, - telemedikuntza - teleinmersioa,... UCAID (University Corporation for Advanced Internet Development) , 200 unibertsitate baino gehiago eta enpresa teknologiko handiak 1\nIEB 2007 1\nIEB 2007 Web 2.0 Erabilpen erreala: YouTube: 2006an - %0,5ak aportatzen zuen, azken neurketan %0,16a Digg kasua: 6/19/2006 to 7/30/2006 - ia 500.000 erabiltzaile errejistratuak eta top 10 erabiltzaileak historioen %29.8 top 100 erabiltzaileak historioen %55.28 Joera mantendu egingo dela dirudi. Beste eremu askotan ematen den ezaugarria da. 1\nIEB 2007 Erabilpen erreala: Joera mantendu egingo dela dirudi. Beste eremu 1 askotan ematen den ezaugarria da.\nIEB 2007 Erabilpen erreala: Joera mantendu egingo dela dirudi. Beste eremu askotan ematen den ezaugarria da. 1\nIEB 2007 Web 2.0-ren mugak eta joerak - Intimitatea, pribatasuna, ... Joerak: pribatasunaren arazoa jarraituko du, sare sozial txikiagoak sortaraziz. Internet 2: printzipioz ikerkuntza, hezkuntza eta elkarlanerako aplikazio aurreratuentzat pentsatua badago ere, batzuk Internet 2- a askoz kontrolatuago egongo delaren beldur dira (Global Research-en, Rebelion.org-en) 1\nIEB 2007 Web 2.0-ren mugak eta joerak - Integrazioa Sare Zabalean blogeko Josuk quot;Orain dela gutxi elkarlana errazteko baliabideak bilatu eta analizatzen aritu nintzen. WEB 2.0 aplikazioen izugarrizko zerrenda bat aurkitu nuen eta interesgarrienak iruditzen zitzaizkidanei begirada bat bota nien. Denetarik zegoen. Asko ziren eta oso onak gainera. Baina batekin lan egitea aukeratuz gero ez zegoen beste batzuekin lan egiten zuten pertsonekin komunikatzerik. Baliabideen arteko integrazioa faltan bota nuen.quot; - integrazioa gehitzen joango da, jokoz kanpo geratzeko arriskoa 1\nIEB 2007 Web 2.0-ren mugak eta joerak Software Librea eta web 2.0 Kode irekiko softwarea tresna ona da edozein software estandar arinago eta hobeto definitzeko orduan. - web aplikazio batek erabiltzaileak bere datuak artxibo batera esportatzea bermatu beharko luke. API egongokorrak eta dokumentatuak datuak jeisteko. - Aplikazio bera libre izan beharko litzateke edo, gutxienez, esportatutako datuak irakurtzeko gai den software librea egun beharko luke. Funtsionalitateak mantentze aldera, behintzat. Joerak: SL-aren erabilera finkatu eta erabiltzaileek edukien inguruko eskakizuna gehitu egingo du. 1\nIEB 2007 Web 2.0-ren mugak eta joerak Nazioartea Web 2.0 fenomeno globalizatua da... lurralde garatuetan behinik behin. Gero eta arinago zabaltzen dira arrakasta duten aplikazioak. Twitter fenomenoa. Gehienetan AEBtik hona datoz, baina Europan sortzen ari dira ekimenak eta zergaitik EH-tik mundura zuzendu: Tagzania-kin hori nahi dugu egin, behintzat. Globala da, baina era berean lokala, aplikazio lokalak arrakasta izan dezakete bere eremuan. YouTube – Dailymotion . Adituen amerikarren ustez, ingelesak ez du desagertaraziko bestelako hizkuntzak 1\nIEB 2007 Web 2.0-ren mugak eta joerak Nonahiko web-a edo web ubikuoa: web 3.0 Batzuk web 3.0 deitzen diote. Tresna mugikor ezberdinak (telefonoa, PDA, GPS, ...) dituzten gaitasunak, web 2.0 deitu izan dena (web partehartzailea eta web plataforma bezala), web ubikuoa eta anotazio sozialen arteko konbinaketak etorkizun irekia uzten du Ingurumen Adimena gauzatzeko. Diego Lz. de Ipiña Gz. de Artaza Eremu ezberdinetan aurreikusten dira posibilitateak: * Etxeko Telemandoak eta telekontrolak * Aisialdia * Ofimatikan 1 * Mugikortasuna, automozioa, ..\nIEB 2007 Etorkizuneko erronka: Hezkuntza eta erakunde eta enpresa mundura ailegatzea Web 2.0 aplikazioak komunikazio eta sare sozialetan izan dute arrakasta, baina nere ustez bi eremu nagusitara ailegatu beharra dute. - Hezkuntza mundura: Internet 2.0 aplikazio eta filosofiaren etorkizuneko erabiltzaileak gaur egun eskoletan eta unibertsitateetan dauden gazteek direlako. - Erakunde eta enpresen mundua: aurrenik, web 2.0 aplikazioak enpresen lehiakortasuna eta produktibitatea hobetzeko tresna egokiak direla frogatu behar dute. Open Business, Open Innovation, ... kontzeptuekin lotu. 1\nIEB 2007 The Future of the Internet II txostena: 742 Internet aditu, aktibista, lider, garatzaile edo komunikatzaileei egindako galderetarik ateratako aurreikuspenak 2020 urteari begira - Esate baterako: zenbait pertsonentzat errealitate birtuala mundu erreala baino produktiboagoa izango da, baina arazoak ekar omen dezake harremanetan. Web 1.0, Web 2.0, web 3.0, ... filosofiaren aurkakoa litzateke. 1\n1 jardunaldiak | UEU365 - unibertsitatea.net\nWeb 2.0 hemen jardunaldiaren jarraipen estua egin zen sustatu.com albistegian, mutilmedia.com eta kateitxik arutz blogetan. Lagun geldiezin eta ...\nProspektiba eta estrategia lantzeko oso erabilgarri diren ... http://www.biomedcentral.com/oai/2.0/ ... Conocimiento Compartido y Web Semántica... Eta ...\nThese presentations are classified and categorized, so you will always find everything clearly laid out and in context. You are watching IEB 2007 - Web 2.0 Prospektiba eta nazioartea presentation right now. We are staying up to date!


Erabiltzaileentzako Arreta Zentroa (EAZ) - e-puertobilbao\ne-puertobilbao plataformak laguntza emateko sail tekniko bat du, zerbitzu berriak lantzeko eta eguneroko jarduerak mantentzeko.\nBilboko Portuko Agintaritzako lehiakortasun-alorraren menpeko saila da, eta kide hauek osatzen dute: alorreko arduraduna, goi-teknikariak, sistemen teknikaria eta Erabiltzaileentzako Arreta Zerbitzurako (EAZ) lau pertsona.\nHalaber, zerbitzu berriak aztertzeko eta garatzeko, sail horrek bi “partner” teknologiko erabiltzen ditu nagusiki: bata, irteenbideen garapenerako; eta, bestea, komunikazioen eta segurtasunaren kudeaketarako.\nZerbitzuen funtzionamenduari buruzko kontsultak egiteko eta eguneroko jardueran erabiltzaileen euskarri gisa funtzionatzeko, deitu Erabiltzaileentzako Arretar Zentroaren telefonora, hots, 94 487 12 60 zenbakira. 08:00-etatik 18:00-etara deitu dezakezu, astelehenetik ostiralera.\nHalaber, 944 871 288 fax-zenbakia erabil dezakezu, edo mezu elektroniko bat bidali helbide honetara: cau@bilbaoport.eus\nUrtarriletik ekainera: astelehenetik ostiralera 8:00-etatik 18:00-etara\nUztaila eta abuztua: astelehenetik ostiralera 8:00-etatik 14:30-etara\nIrailetik abendura: astelehenetik ostiralera 8:00-etatik 18:00-etara


Hauteskundeak EAEn | Hauteskundeen egutegia | EAEko Hauteskundeak | EITB\nHauteskunde prozesuaren epeak\nLegebiltzarra baliogabetzen duen dekretua sinatu ostean, urriaren 21ean bukatuko den hauteskunde prozesurako epeak martxan daude jada.\nLehendakariak hauteskundeak aurreratzeko dekretua sinatu du\nHauteskundeen aurrerapena: Kanpaina urriaren 5ean hasiko da\nLegebiltzarra deseginda, zer gertatuko da urriaren 21a bitartean?\nWebgune berezia: EAEko hauteskundeak 2012\nAurreko asteartean hauteskundeetarako deia iragarri ostean, hauteskundeetara dei egiten duen dekretua sinatu du lehendakariak eta Eusko Legebiltzarra desegin eta hauteskundeetara dei egiten duen 12/2012 Dekretua argitaratu da Euskal Herriko Agintaritzaren Aldizkarian. Gaur bertan argitaratu denez, hauteskundeak 2012ko urriaren 21ean egiteko deia ofiziala da dagoeneko.\nEkainaren 15eko 5/1990 Legean jasotakoren arabera, hauteskunde kanpainak 15 egun iraungo du, urriaren 5etik 19ra, eta hausnarketa-eguna ETAk jarduera armatua behin betiko amaitu zuela iragarri zuenetik urtebete beteko den egunean izango da, urriaren 20an, hauteskunde-egunaren bezperan, alegia.\nProbintzia bakoitzak 25 legebiltzarkide hautatuko ditu.\nGaur bertan ireki da epea urriaren 11ra arte posta bidezko botoa eman nahi dutenek eskaera egin ahal izateko eta atzerrian bizi direnek abuztuaren 28tik irailaren 22ra arte izango dute aukera.\nIrailaren 22an hauteskunde-mahaietako kideak izendatzeko zozketa egingo da.\nHauteskundeetara aurkeztu nahi duten alderdiek dekretua argitaratu eta hamabosgarren eta hogeigarren egunaren bitartean aurkeztu beharko dituzte hautagaitzak hauteskundeetarako hiru probintzia batzordeetan. Hautagaiak irailaren 24an izendatuko dituzte.\nEuskal alderdiek jada izendatu dituzte lehendakarigaiak.\nIñigo Urkullu izango da Eusko Alderdi Jeltzalearen buru.\nSozialisten artean, nahiz eta oraindik ofizialki alderdiak izendatu ez, inork ez du zalantzarik hautagaia Patxi Lopez izango dela.\nAntonio Basagoitik popularren aurpegi nagusi bezala errepikatuko du.\nEuskal Herria Bildu koalizioak Laura Mintegi izango du zerrendaburu, hauteskunde lehiako emakume bakarra.\nMikel Arana izango da Ezker Anitza-IU alderdiaren lehendakarigaia eta azkenik, UPyD alderdiak Gorka Maneiro aurkeztuko du.\nHauteskundeetako emaitzen publikazio ofiziala hauteskundeak egin eta hamar egunera izango da eta orduan hasiko da Legebiltzar berria eratzeko prozedura.\nHauteskundeetako Batzordeak zenbaketa urriaren 27tik 31ra egingo du, eta azaroaren 4 eta 10 bitartean hautatutako karguak aldarrikatuko dituzte. Behin-betiko izendapena azaroaren 11 eta 24 bitartean egingo dute, helegite guztiak jartzeko epeak bukatu ostean. Era honetan, abendu erdi inguruan Legebiltzarra eratu eta ofizialki hamargarren legegintzaldia hasiko lirateke.\nUrriaren 21eko hauteskundeetan, 1.775.750 dira bozkatzeko eskubidea izango duten euskal herritarrak. Hurrengo legegintzaldirako 75 legebiltzarkideak aukeratuko dituzte.\n2009. urtean baino gutxiagok bozkatu ahal izango dute, beherapena oso nabarmena ez den arren. Hiru lurralde historikoen artean, Bizkaian jaitsi da hautesle-errolda; 952.818 izatetik 949.704 izatera pasa dira.\nEAEko hauteskunde-batzordeetako 110 kideek ikuskatu dute astearte honetatik hasten den hauteskundeetako prozesu osoa, dena ondo joan dadin. Abendurarte iraungo du prozesuak, Legebiltzar berria eratzen den arte.\nMiren Basaras: "Denok jarri behar dugu geure aldetik, hau luzerako da, ez da kurba jaistearekin amaituko"\nKutsatzeek puztuta jarraitzen dute EAEn, eta hazi egin da ospitaleetako okupazio maila\nMotorzale bat hil da Larragan, errepidetik aterata\nJoseba Barandiaran poliziaren biktimaren omenezko plaka jarri dute Donostian


(...) galera-egoeran jartzen du, gainezkatu eta txunditu egiten du: testuaren gozamena da.\nBere baitan birritan banaturik dagoen sujetu bat da, birritan makurra.\nEz gure lengoaiaren kontzientzia bakarrik, baizik eta haren arauak hausteko era bilatzen du haren menpekotasunari ihes egiteko.\nBaina Nola egon daiteke testu bat, lengoaia izanik lengoaietatik at?\nNola kanporatu (kanpoan ezarri) munduko hizkerak, hizkera gabe,...\nNola libra daiteke testua fikzioen, soziolektoen gerratik?\n- Akitze-lan progresibo baten bitartez.\nHemen erantzuna ematen du: testu-espazioaren sorkuntza, testuak bere baitan hartzen du kontraesan logikoa eta lengoaia guztiak nahastuko lituzkeena erakusten du, bere aniztasuna, erreferentzia soziolinguistikoa ezabatuz:


LABek "Euskal presoak hiltzen dituen espetxe-politika honekin amaitzeko" eskatu du\nLABek Igor Gonzalez Sola presoaren heriotza salatu du gaur bertan eta elkartasuna adierazi dio bere familiari.\nSindikatuak ohar batean azaldu duenez, Gonza Solak "martxoan zigorraren 3/4 bete ostean kalean egon beharko zuen", eta "espetxe politikak beste preso bat hil duela" salatu du. "Euskal presoak etxean eta lehenbailehen bizirik nahi ditugu, denborarik galdu gabe, eta gobernuei eskatzen diegu salbuespenezko politika krudel honekin amai dezatela" dio oharrak.\nLABek hainbat aldarrikapen egin ditu, "Sindikatuen eta euskal gizartearen artean gehiengo zabal baten babesa dutenak". Hala, "Gaixotasun larriak dituztenak edo 65 urtetik gorakoak berehala askatzea, zigorraren 3/4 bete dutenak askatzea, preso guztiak Euskal Herrira ekartzea eta gradu-aldaketak ahalbidetzea eta baldintzak betetzen dituzten presoak etxean egotea" eskatzen du.\n"Presoak etxerako bidean jarri behar ditugu, adostasun zabalak eraikiz eta ideia honen inguruan langileak eta herritarrak aktibatuz", gaineratu du.\nAzkenik, iragarri du bat egiten duela igande honetan Sarek Bilbon eta Bakearen Artesanoek Baionan deitutako mobilizazioekin, eta ordezkaritza bana bidaliko diela, eta langileei horietan parte hartzeko deia egin die.\n#Ataun #Irratia #AtaunIrratia #IgorGonzalezSola #Presoa #PresoPolitikoa #Espetxea #Heriotza #Martutene #Espainia #Epaitegia #Legea #Justizia #Mobilizazioak #Etxerat #Sortu #AlderdiPolitikoak #Sindikatuak #LAB #EuskalHerria #Gipuzkoa #Donostia


Elgetan ekainaren 22an egingo dute hondakinen gaineko kontsulta, Udalak antolatuta - Debagoiena - Goiena.eus\nElgetan ekainaren 22an egingo dute hondakinen gaineko kontsulta, Udalak antolatuta\nLarraitz Zeberio Lekuona 2014-03-26 13:45\nUdalbatzak aho batez onartu zuen atzo herritarrei ondorengo galdera egitea: "Udaletxean adostu den hondakinen bilketa sistemarekin ados zaude?".\nKostata baina adostasun berri batera iritsi dira, bigarrenez, Elgetako udalbatza osatzen duten hiru talde politikoak. Hondakinak batzeko sistema bat adostu dute, eta herritarren iritzia eskatuko dute.\nKontsulta San Juan bezpera aurreko egunean egingo dute, ekainaren 22an. Aurreko aste osoan ere botoa emateko aukera egongo da. Elgetako erroldan dauden 18 urtetik gorako guztiek izango dute botoa emateko aukera.\nUdaletxeko talde guztiek hartu dute emaitza errespetatzeko konpromisoa, herritarren herenak, gutxienez, parte hartzen badu.\nErabakia aho batez\nOxel Erostarbe alkateak esan zuen "sekulako ahalegina" egin dutela talde guztiek adostasun honetara iristeko. Esker hitzak luzatu zituen, eta "herritarrek eskertuko dute", esan zuen.\nEH-Bilduko Janire Lazkanok aitortu zuen bigarren adostasun hau zailagoa izan dela. Esan zuen taldearendako atez ateko sistema dela eraginkorrena, baina elgetarrei ahalik eta alternatiba egokiena aurkezteko lan egitea izan dela euren autoa. "Lortu duguna ez da lan makala. Azkenean, bakoitzaren idealetatik askotan ez baina momentu batzuetan urrun geratu gara, baina proposamen txukuna lortu dugula uste dugu. Sistemaren eraginkortasuna frogatzeko epeak jartzeak, herri kontsultaren emaitzak kontuan hartzeko gutxieneko parte-hartzea ezartzea... erakusten dute helburuetara heltzeko konpromisoa hartzen duela Udalak. Orain herritarrekin batzarrak egitea tokatzen da. Gaur ez da ezer amaitzen, alderantziz, gaur da guztiaren hasiera", esan zuen.\nEAJko ordezkari Patxi Basauri ere gustura agertu da erabakiarekin. "Hasieratik babestu dugu ekimena. Orain herritarrei eskatzen diegu kontsulta horretan parte hartzeko hau guztia aurrera atera dadin".\nKontsultaren emaitzek horrela adieraziz gero, hondakin bilketa sistema berria martxan litzake gehienez bi hilabete jota. Eta jarraipena egingo diote. Helburua da bilketa selektiboa %70-80ra heltzea eta jarraipena egingo da. Bederatzi hilabetera helburuen betetze mailaren balorazio orokorra egingo da.\nUdalak hazienda batzordean egingo du aurrerantzean gai honen inguruko jarraipena, eta orduz aldatuko dute herritarren parte hartzea errazteko. Gainera, bilketa sistemaren inguruko azalpenak emateko bilera egingo dituzte herritarrekin atarika antolatuta. Lehenengo bilera datorren astean bertan hasiko dira.


Hiritarren parte hartzea bultza nahi duten bestak hasiko dira bihar Baionan - GARA\n2009 julio 28\nHiritarren parte hartzea bultza nahi duten bestak hasiko dira bihar Baionan\nBihar hasiko dira Baionako bestak, bost gauez eta lau egunez ehunka mila pertsona elkartuko dira kontzertu, antzerki, dantza, yoga... eta nola ez parrandaz gozatzeko. Bestalarien partehartzea bilatzen duen txapa eta besta giroa Ispiritu Saindua auzora zabaltzea izango dira aurtengo berritasun batzuk. Bestalde elkarteen eta kolektiboen partehartzea ohikoa bada ere beti zerbait berria ekartzen diote hiriburuko jai giroari.\nBaionako Herriko Etxeak besta egitarau zabala antolatu du aurten, eta Aturriren beste aldera ere zabalduko du. Hiritarren eta bestazaleen parte hartzea bultzatzeko «Bestak ederragoak izan daitezen» leloa duen txapa ere atera du Herriko Etxeak, euro batean erosi eta soinean eramateko. Horren bitartez baionarrek ordaindu beharreko gastuak txikitzeaz gain, gertatu ohi diren istiluak ekiditeko xedez bestazaleen engaiamendua handitu nahi da.\nEngaiamendu hori aurtengo txaparik gabe ere urteak dira badela, hainbat elkarte eta taldek ekitaldi ugari antolatzen baitituzte urtero. Parte hartze hori hainbat arlotan islatzen da, kulturan, segurtasunean eta ingurumenean besteren artean.\nPlanning familiale elkarteak bestetan zehar egonaldiak egingo ditu hirigunean. Bertaratzen direnek sexu harremanei, gaixotasunei eta prebentzioari buruzko informazioa jasotzeko aukera izango dute.\nBaionako Carnet izeneko Ipar Euskal Herriko blogarien taldeak irekiera alternatiboa egitea proposatu du. Internet zale guztiei beren argazki eta testuak USB giltzen bitartez helaraztea proposatzen dute, gero www.bayonne-usb.net helbidean argitaratzeko. Hiriko geltokiaren inguruan dagoen Rail Bayonnaisen izango da bloglarien taldea gaueko hamarretatik aurrera.\nSlow Food nazioarteko erakundeko partaide den Bizi Ona elkarteak, bestalde, haurrentzako piknika egingo du. Bertako ekoizleen produktuekin eta ahal delarik nekazaritza ekologikokoa baliatuta, haurren egunean, ostegunean, Poternen ogitartekoak eta pastizak eskainiko dituzte.\nSegi erakundeak gazte eguna antolatu du abuztuaren 1erako. Goizean hasiko den triki-poteoaren eta bazkariaren ondoren ekitaldi nagusia eta kontzertuak izango dira Patxa plazan.\nEuskal kulturak jaietan ere tartea izan dezan Karrikaldia erakusleiho bilakatuko da. Gune eta une ezberdinetan dantza, kantua eta bertsoak izango dira. Kantuz egingo da egunero arratseko zortzietan.\nPlanning familiale elkarteak bestetan zehar egonaldiak egingo ditu hirigunean. Bertaratzen direnei sexu harremanei, gaixotasunei eta prebentziori buruzko informazioa emango die.\nBestetan karriketan jartzen dituzten kamerak, hiru urte eta gero oraindik eztabaidagai\nBaionako Herriko Etxeak duela hiru urte jarri zituen abian bestetako segurtasun neurrien artean hiria «zaintzen» duten kamerak. Gaur egun bi milioi euro baino gehiagoko aurrekontuaren %80 hartzen du segurtasunak. Sistema orokorrarekin oso pozik agertu da Udala, kamerak barne. «2007an segurtasun neurri horiek abian jarri genituenetik arazoak erdira jaitsi dira», adierazi zuen Roger Reiz komunikazio arduradunak. Segurtasun neurri horietan zerrendan Reizek aipatu zuen lehena Polizia izan zen, ondoren kamerak eta atzetik segurtasun langak eta atsedenerako guneak.\nDuela hiru urtetik gertatu ohi den bezala, kameren ezarketak eztabaida sortu du gizartean, nahiz eta denboraren poderioz, gero eta eleta gutxiago eragiten duten. «Justuki hori salatzen dugu, jendeak ez du horri buruz hitz egiten. Pixkanaka bideo-zaintza eta poliziekin ohitzen ari dira. Orain bestetarako jarri eta gero kentzen dituzte, baina jendea ohitua izanen delarik hor izanen dira urte osoan», adierazi zuen Xan Etxebertze baionarrak.\nSegurtasun neurriek izan duten eraginari buruz ere iritzi ezberdinak dira jendartean. Herriko Etxeko ordezkariek duela bi urte Pilori iturriaren ondoan gertatu zen liskarra ekarri zuten gogora. «Borroka bat hasi zen eta han dagoen kamerari esker polizia berehala bertaratu eta zerbait larria gertatu baino lehen geldiaraztea lortu zuten», nabarmendu zuen Reizek.\nEtxebestek, bestalde, iaz Tonneliers karrikan gertatu zena aipatu zuen. «Kontrol poliziala handitzen ari da eta hori onartua denez baliatzen dute». Baionako bestak aspalditik antolatzen direla ekarri zuen gogora eta segurtasun arazoen aurrean onena «baionarrei erreakzionatzen uztea» dela adierazi zuen. I. E.


Presoen eskubideen defentsan mobilizatu gara Gasteizen | LAB SINDIKATUA\nEkintza Politikoa Presoen eskubideen defentsan mobilizatu gara Gasteizen\nPresoak hurbiltzea eta erregimen arrunta haien bizi-baldintzetan aplikatzea funtsezko urratsa da normalizazioaren bidean. Hala aldarrikatu dugu LAB, ELA, ESK, STEILAS eta HIRU sindikatuok Gasteizen, Foru plazan egindako elkarretaratzean. Premiazkoak dira azken hamar urteotan Euskal Herrian izan den aldaketaren araberako espetxe-politika berriak.\nEz dugu eskaera hori sindikatuok bakarrik egin, hainbat gizarte-eragilek eta alderdi politikok ere espetxe-legea betetzeko eta aplikatzeko eskatu dute. Ildo horretan zenbait urrats eman direla egia bada ere, oraindik bide luzea dago egiteko, batez ere gaixo dauden presoei dagokienez, bakoitzak duen arriskuarekin.\nElkarretaratzearekin ere elkartasuna adierazi nahi izan diegu uztailaren 12an Auzitegi Nazionalean epaituko dituzten pertsonei. Guztiz anakronikoa da Espainiako Estatua kartzelak betetzen tematzea, urte gehiegi irauten duen gatazkaren konponbidea ekarriko duten erabaki politikoak hartu beharrean.